Document finalizat

Cod ECLI ECLI:RO:..... HOTĂRÂREA 10

DOSAR NR. ....

**CURTEA DE APEL ....–SECŢIA ....**

**DECIZIA CIVILĂ NR. .....**

Şedinţa publică de la ....

Curtea constituită din:

PREŞEDINTE – COD 1003

JUDECĂTOR – ....

GREFIER - .....

Pe rol fiind apelul formulat de apelanţii L1, L2 şi L3, împotriva sentinţei civile nr. 8 din .....12.2017, pronunţată de Tribunalul .... – Secţia ...., în dosarul nr. 12/.............., în contradictoriu cu intimaţiiA1 şi A2.

La apelul nominal făcut în şedinţă publică au răspuns apelanţii, reprezentaţi de avocat N1, cu împuternicire avocaţială la dosar la fila .... şi intimata A1, reprezentată de avocat N2, cu împuternicire avocaţială la dosarul de fond la fila ...., lipsind intimatul A2.

Procedura de citare este legal îndeplinită.

S-a făcut referatul cauzei de către grefierul de şedinţă după care:

Nemaifiind alte cereri de formulat sau probe de administrat Curtea constată cauza în stare de judecată şi acordă cuvântul părţilor prezente în dezbaterea apelului.

Apărătorul apelanţilor solicită admiterea apelului astfel cum a fost formulat, modificarea sentinţei atacate, în sensul majorării cuantumului daunelor morale acordate la un nivel rezonabil cu suferinţele efectiv încercate de către apelanţii reclamanţi. Consideră că daunele morale acordate în prezenta cauză au fost vădit disproporţionate faţă de prejudiciul suferit de apelanţii reclamanţi. Pentru fiica victimei decedate, adolescentă la momentul producerii accidentului daunele morale acordate au fost de doar .... lei. Consideră că, având în vedere circumstanţele producerii accidentului, faptul că fiica aflată la vârsta adolescenţei, fiind implicată în acel accident în care mama sa a decedat, văzându-şi mama decedată, fiind neputincioasă şi neavând o posibilitate reală să-şi ajute mama, pe lângă faptul că este extrem de dureros să-ţi pierzi părintele şi să vezi cum piere, toate acestea au avut un impact profund asupra psihicului acesteia, iar consecințele o vor copleşi şi urmări toată viaţa. Mai arată că aceasta urmează Facultatea de Medicină tocmai pentru a salva alte vieţi, întrucât pe a mamei sale nu a reuşit să o salveze, însă suferinţa acesteia nu se va atenua având în vedere că exista o relaţie deosebit de apropiată între mamă şi fiică. În privinţa mamei victimei, arată că aceasta şi-a pierdut fiica exact la aceeaşi vârstă la care a decedat şi soţul ei, la .... de ani, tot într-un accident rutier petrecut în aceeaşi zonă. Pentru aceasta a reprezentat o îngenunchiere să retrăiască aceeaşi dramă întâi pentru soţ şi apoi pentru fiică. Referitor la data producerii accidentului ....12.2013 arată că această familie se deplasa tocmai către casa mamei pentru a petrece împreună Crăciunul această sărbătoare transformându-se într-un coşmar care a urmat şi în anii următori. Pe parcursul dosarului de fond, din toate probele administrate s-a demonstrat că era o legătură foarte strânsă între victimă şi fratele acesteia, însă s-a acordat acestuia o despăgubire de ... lei şi consideră că este o sumă foarte mică în raport cu pierderea suferită de acesta. Apreciază că instanţa de fond în motivarea sa face referire doar la gradul de rudenie între reclamanţi şi victima decedată fără însă să aibă în vedere declaraţia martorului audiat care a relatat pe larg suferinţele prin care au trecut reclamanţii şi nu s-a ţinut cont nici de practica şi jurisprudenţa depusă la dosarul cauzei. Îşi rezervă dreptul de a de judecată pe solicita cheltuieli cale separată. Depune la dosar practică judiciară.

Apărătorul intimatei prezente solicită respingerea apelului, ca nefondat şi menţinerea sentinţei atacate, ca temeinică şi legală sub aspectele criticate. Susţine că nu se poate să nu se aibă în vedere prezumţia că victima nu purta centura de siguranţă. Nu neagă faptul că fiica victimei a suferit un şoc, dar pe de altă parte tot reclamanţii au depus la dosar o caracterizare emanând de la .... din TJ din ....01............... în care profesorii susţin că L1 dă dovadă de maturitate, stăpânire de sine, a continuat activitatea şcolară, prin urmare traumele acestui accident nu s-au perpetuat în timp, iar şocul suferinţei psihice nu a fost atât de mare. Instanţa a considerat că mama victimei este cea mai îndrituită a obţine o despăgubire mai mare, iar suma de ... lei o consideră îndestulătoare pentru suferinţa pricinuită acesteia. În ceea ce priveşte fratele, de asemenea, consideră suma îndestulătoare, deoarece acesta era major şi nu convieţuia cu victima. Îşi rezervă dreptul de a de judecată pe solicita cheltuieli cale separată.

Curtea reţine cauza în pronunţare.

**C U R T E A**

Deliberând, asupra apelului de față, reține următoarele:

Prin **cererea** înregistrată pe rolul Tribunalului ... la data de ...07..............., reclamanţii L1, L2, L3 au chemat în judecată pe pârâta A1 şi pe intervenientul B2 şi au solicitat obligarea pârâtei la plata daunelor materiale si morale pentru prejudiciul încercat prin decesul numitei B1 după cum urmează: pentru L1, fiica victimei decedate - suma de ... lei cu titlu de daune morale si ... lei cu titlu de daune materiale; pentru L2, mama victimei decedate - suma de ...lei cu titlu de daune morale; suma de ... lei cu titlu de daune materiale; pentru L3, fratele victimei decedate - suma de ... lei cu titlu de daune morale.

În motivare, a arătat că în data de ....12.2014, in jurul orei ..., numitul B2 a condus autoturismul marca ... cu nr. de înmatriculare .... pe raza localităţii B, Jud.G , ... in direcţia S, in condiţii normale pe timp de zi, cu partea carosabila umeda, având ca pasageri pe scaunul din fata pe fiica sa, L1 si pe bancheta din spate pe soţia sa, B1. La un moment dat, la ieşirea dintr-o curba deosebit de periculoasa la stânga semnalizata corespunzător, intra in derapaj, pierde controlul direcţiei şi părăseşte partea carosabila spre stânga, se răstoarnă cu rotile in sus si rămâne in aceasta poziţie intre un stâlp de gard in partea stânga si un pom culcat la pământ in partea dreapta. .. In urma accidentului produs a rezultat decesul soţiei conducătorului auto, B1, care ocupa locul de pe bancheta din spate, si rănirea fiicei sale L1, ocupanta locului dreapta fata, care a fost transportata la Spitalul de Urgenta T C pentru acordarea de îngrijiri medicale. Conducătorul auto a fost testat cu aparatul etilotest iar apoi i s-au recoltat probe biologice; s-a constatat absent alcoolul etilic atât în aerul expirat cat și în sânge.

Prin ordonanţa din data de....09............... a Parchetului de pe lângă Judecătoria T.C. s-a dispus punerea in mişcare a acţiunii penale fata de inculpatul B2 cu privire la săvârşirea infracţiunii de ucidere din culpa, prevăzută si pedepsita de art.192 alin. l si 2 din Codul Penal. Prin Sentinţa penala nr. .. din data de ....01............... pronunţata de Judecătoria T. C. în dosarul nr. 11/.............., instanţa a dispus condamnarea inculpatului B2 la pedeapsa de ... închisoare, a cărei executare a fost suspendata sub supraveghere fixând un termen de încercare de ..., pentru săvârșirea infracţiunii de ucidere din culpa prevăzuta si pedepsita de art. 192 alin. l si 2 Cod penal.

Poliţa de asigurare RCA (obligatorie) pentru autoturismul marca ... cu numărul de înmatriculare .... valabila la data producerii accidentului este încheiata la societatea pârâtă.

Cu privire la capătul de cerere referitor la daunele materiale, reclamanţii au arătat că acestea au fost probate în integralitate cu documente fiscale justificative si constau în cheltuielile efectuate ca urmare a decesului mamei respective fiicei acestora.

Cu privire la daunele morale, reclamanții au arătat că reprezintă familia victimei decedate. Aceştia au solicitat daune morale şi materiale ca urmare a prejudiciului pe care l-au înregistrat în urma dispariţiei fulgerătoare a mamei, fiicei, respectiv surori.

Cu privire la elementele de cuantificare a daunelor morale pe care le-au solicitat, reclamanţii au arătat că prejudiciul pe care îl reclamă este un prejudiciu moral, nepatrimonial care constă în rezultatul dăunător direct, nepatrimonial al unei fapte ilicite şi culpabile, prin care se aduce atingere valorilor cu conţinut neeconomic care definesc personalitatea umană, şi deşi acesta nu poate fi evaluat în bani.

Prin **sentinţa civilă nr. 8**/... Decembrie 2017 Tribunalul ... secţia .... a admis în parte cererea formulată de către reclamanţii L1, L2, L3, a obligat pârâta să plătească reclamantei L1 suma de .. lei cu titlu de daune materiale; reclamantei L2 suma de ... lei cu titlu de daune materiale; reclamantei L1 suma de ... lei cu titlu de daune morale; să plătească reclamantei L2 suma de ... lei cu titlu de daune morale și să plătească reclamantului L3 suma de .. lei cu titlu de daune morale.

În motivare, instanța reține că la data de ...12.2014, in jurul orei ...., intervenientul forţat B2 a condus autoturismul marca .. cu nr. de înmatriculare ... pe raza Localităţii B..., Jud. G.., ... in direcţia S..........., in condiţii normale pe timp de zi, cu partea carosabila umeda, având ca pasageri pe scaunul din fata pe fiica sa, L1 si pe bancheta din spate pe soţia sa, B1. La un moment dat, la ieşirea dintr-o curba deosebit de periculoasa la stânga semnalizata corespunzător, intra in derapaj, pierde controlul direcţiei şi părăseşte partea carosabila spre stânga, se răstoarnă cu rotile in sus si rămâne in aceasta poziţie intre un stâlp de gard in partea stânga si un pom culcat la pământ in partea dreapta. 5.2 In urma accidentului produs a rezultat decesul soţiei conducătorului auto B1 care ocupa locul de pe bancheta din spate si rănirea fiicei sale L1, ocupanta locului dreapta fata, care a fost transportata la Spitalul de Urgenta T.. C...pentru acordarea de îngrijiri medicale. Conducătorul auto a fost testat cu aparatul etilotest iar apoi i s-au recoltat probe biologice; s-a constatat absent alcoolul etilic atât in aerul expirat cat si in sânge.

Prin ordonanţa din data de ...09............... a Parchetului de pe lângă Judecătoria T.C. s-a dispus punerea in mişcare a acţiunii penale fata de inculpatul B2 cu privire la săvârşirea infracţiunii de ucidere din culpa, prevăzute si pedepsita de art.192 alin.l si 2 din Codul Penal.

Prin Sentinţa penala nr. .. din data de ...01............... pronunţata de Judecătoria T C.. in dosarul nr. 11/.............., instanţa a dispus condamnarea inculpatului B1 la pedeapsa de ..luni închisoare, a cărei executare a fost suspendata sub supraveghere fixând un termen de încercare de ..ani, pentru săvârșirea infracţiunii de ucidere din culpa prevăzuta si pedepsita de art. 192 alin. l si 2 Cod penal.

Poliţa de asigurare RCA (obligatorie) pentru autoturismul marca .. cu numărul de înmatriculare ... valabila la data producerii accidentului este încheiata la societatea pârâtă.

Din dispoziţiile art. 49 şi 50 din Legea nr. 136/1995 şi prevederile art. 26 alin. 1 şi art. 49 pct. 2 din Norma privind asigurarea obligatorie de răspundere civilă pentru prejudicii produse prin accidente de vehicule din 29.11.2011, aprobată prin Ordinul Preşedintelui Comisiei de Supraveghere a Asigurărilor nr. 14/ 2011 se reţine că obligaţia de reparare a prejudiciului material şi moral suferit de reclamant revine societăţii de asigurare emitente a poliţei RCA.

Tribunalul reţine incidenţa în cauză a prevederilor art. 1.349 şi 1.357 C. civ.

Pentru angajarea răspunderii civile delictuale se cer a fi întrunite cumulativ condiţiile existenţei prejudiciului, faptei ilicite, raportului de cauzalitate între fapta ilicită şi prejudiciu şi prezenţa vinovăţiei, care în conformitate cu dispoziţiile art. 1.357 C. civ. poate îmbrăca forma celei mai uşoare culpe.

Fapta ilicită ca element al răspunderii delictuale reprezintă acea faptă prin care încălcându-se normele dreptului obiectiv au fost cauzate prejudicii dreptului subiectiv aparţinând unei persoane sau intereselor acestuia (art. 1.357 coroborat cu art. 1.359 C. civ.).

În speţa dedusă judecăţii fapta ilicită a fost constatată prin sentinţa penala nr. ... din data de ....01............... pronunţata de Judecătoria T. C. in dosarul nr. 11/.............., instanţa a dispus condamnarea inculpatului B2 la pedeapsa de ... luni închisoare.

Tribunalul constată că aspectele reţinute cu privire la existenţa faptei, a persoanei care a săvârşit-o şi a vinovăţiei acesteia sunt stabilite printr-o hotărâre judecătorească definitivă.

Prejudiciul constă în rezultatul, efectul negativ suferit de o anumită persoană, ca urmare a faptei ilicite săvârşită de o altă persoană. Prejudiciile pot fi patrimoniale (daune materiale), care sunt acelea ce au un conţinut economic, putând fi evaluate economic, şi nepatrimoniale (daune morale), care reprezintă acele consecinţe dăunătoare care nu pot fi evaluate în bani, deci cu conţinut neeconomic.

În consecinţă, se constată că s-au probat condiţiile angajării răspunderii civile delictuale.

La acordarea acestora s-a avut în vedere acordarea daunelor materiale dovedite cu înscrisuri.

În ceea ce priveşte despăgubirile pentru daunele morale solicitate de reclamanţi, la stabilirea acestora, tribunalul are în vedere suferinţa acestora ca urmare a decesului fiicei, mamei, respectiv surorii reclamanţilor, reţinând însă şi faptul că scopul daunelor morale nu trebuie să depăşească sfera unor compensaţii destinate a alina suferinţa psihică şi nici să ducă la o îmbogăţire fără just temei a persoanelor îndreptăţite sau să se transforme într-o sancţiune pentru societatea de asigurări.

Tribunalul reţine şi faptul că prin acordarea daunelor morale se tinde să se acopere un prejudiciu moral necuantificabil pecuniar si, de aceea, întinderea lor nu trebuie sa fie excesiva, ci doar sa compenseze intr-un fel pierderea produsa, pentru a nu cădea, in caz contrar, sub incidenţa îmbogăţirii fără justa cauza. Se învederează că prin indemnizaţia acordata pentru repararea prejudiciului moral trebuie sa ajungă la o reparare a acestuia in sensul unei compensaţii sau satisfacţii compensatorii.

În cauza dedusă judecăţii tribunalul are în vedere atât gradul de rudenie al reclamanţilor cu victima, dar şi vârsta diferită a reclamanţilor, compensaţia constând din daunele morale ce se vor acorda trebuind să fie diferită pentru fiecare din reclamanţi.

Avându-se în vedere cele arătate se apreciază că acordarea unor daune morale pentru fiica victimei în cuantum de ... lei nu duce la o îmbogăţire fără justă cauză a acesteia, suma solicitată prin cerere fiind una excesivă.

În ceea ce priveşte suma acordată mamei victimei se apreciază că aceasta trebuie să fie mai mare decât cea acordată fiicei victimei, reţinându-se însă că suma solicitată este excesivă, urmând a fi acordată suma de .... lei ce constituie în acest caz prin prisma criteriilor arătat o compensaţie pentru tragedia suferită fără ca acordarea acestei sume să se ajungă la sancţionarea societăţii de asigurări.

În ceea ce priveşte suma acordată fratelui, avându-se în vedere şi gradul de rudenie cu victima, se apreciază că acordarea sumei de ... lei este compensatorie pentru suferinţa, suma solicitată fiind excesivă.

Împotriva acestei sentințe au formulat **apel** reclamanții L1, L2, L3, solicitând schimbarea, in tot, a hotărârii apelate, in sensul admiterii cererii de chemare in judecata, astfel cum aceasta a fost formulata; în subsidiar, schimbarea, in parte, a hotărârii apelate, în sensul majorării cuantumului daunelor solicitate.

Cu privire la cererea de daune morale, formulată de către apelanta-reclamanta L1, se susține că accidentul a produs in persoana apelantei-reclamante L1, un prejudiciu complex. Viața reclamantei L1 s-a schimbat in mod radical si, in acelaşi timp, permanent, aceasta fiind nevoita sa trăiască pentru tot restul vieţii sale cu imaginea decesului mamei sale, chiar sub ochii ei, neavând nicio posibilitate de a o salva. Prejudiciul moral suferit de apelanta-reclamanta este unul imens, cea mai importanta persoana din viața sa fiind accidentata mortal, respectiv mama acesteia.

In acest sens, durerea sufleteasca a fost amplificata de imposibilitatea reclamantei de a-si ajuta mama, văzând-o la numai câțiva centimetri cum se stinge din viața. Fata de aceasta nefericita întâmplare, conştiinţa ii va rămâne pentru totdeauna încărcata de vina si regret, urmând sa-si reproşeze tot timpul de acum încolo faptul ca ea a supravieţuit, iar mama ei si-a pierdut viața. De fiecare data când apelanta-reclamanta se gândeşte la mama sa, se simte copleşita de sentimentul de vinovăţie care o urmăreşte încă din data de .... decembrie 2014 si retrăieşte cu groaza momentele in care, la nici jumătate de metru distanta, își vedea mama chinuindu-se, fără nicio posibilitate de a-i alina durerea. Doamna L1 a rămas fără mama la o vârsta când orice adolescenta are cea mai mare nevoie de o fiinţa pe care sa o simtă aproape, sa o sfătuiască si sa o încurajeze.

In analiza planului familial si a consecinţelor pe care fapta ilicita le-a produs in acest plan, instanţa de control nu trebuie sa se oprească la prejudiciul actual, așa cum a făcut prima instanţa, urmând sa aprecieze asupra multiplelor consecinţe pe care acest tragic eveniment le are in raport cu viața apelantei-reclamante.

Un prejudiciu afectiv nu se consuma instantaneu, ci el se propaga in timp prin stările, senzaţiile sau amintirile pe care le provoacă. De asemenea, trebuie luate in calcul si șansele persoanei de găsi sau regăsi stabilitatea, șanse reduse considerabil in cazul concret ca urmare a faptei ilicite.

Raportat la cererea de daune morale, formulata de către apelanta-reclamanta, L2, se arată că prejudiciul suferit de aceasta este greu de descris in cuvinte. La vârsta de .. ani, aceasta a rămas fără una dintre cele mai importante flinte din viața ei, fiica acesteia, cu care legase o puternica legătură sufleteasca. Durerea acesteia este imensa, având in vedere faptul ca defuncta avea vârsta la care încă putea trai multe bucurii si reprezenta, totodată, speranţa unei bătrâneți fericite.

Accidentul in care si-a pierdut viața fiica apelantei-reclamante a reprezentat pentru aceasta din urma o lovitura extrem de dura de la viața, dărâmându-i întreg universul si lăsând-o neputincioasa in fata greutăţilor ce existau înainte de dispariţia fiicei sale si care s-au acutizat după decesul acesteia. A retrăit durerea cumplita pe care a simțit-o la moartea soţului, care de asemenea a decedat intr-un accident rutier, având aceeaşi vârsta ca si fiica ei (...de ani) si in aceeaşi zona, aspecte care amplifica durerea sfâşietoare pe care a simțit-o in momentul aflării vestii ca fiica sa a decedat.

Viața nu a fost deloc uşoara pentru aceasta, rămânând văduvă de tânăra si fiind nevoita sa își crească singura copiii, fără ajutorul unui soț alături. Educaţia pe care aceasta i-a dăruit-o, dragostea cu care a iubit-o și învățăturile pe care i le dăduse, o pregătiseră pentru viața plina de fericire si au făcut din ea o persoana cu mult bun simt, cinstita, harnica, respectuoasa, gata sa își ofere ajutorul oricărei persoane care avea nevoie de sprijin.

De la dispariţia fiicei sale, viața apelantei-reclamante e o suferinţa continua, plângând in fiecare zi când se gândeşte la fiica ei, o visează des si nu înțelege de ce viața a fost atât de cruda cu ea încât sa-i răpească unica fiica, sprijinul ei cel mai mare la aceasta vârsta. Șocul posttraumatic cauzat a fost unul extrem de puternic, fiind și in prezent, sub tratament medicamentos, tocmai pentru ca depresia in care a intrat sa nu pună stăpânire cu totul pe ea, nu puţine fiind momentele in care simte ca nu mai are pentru ce trai.

Raportat la cererea de daune morale, formulată de către L3 , se arată că aceleaşi suferinţe psihice severe i-au fost pricinuite. Pe lângă pierderea surorii, acesta are de purtat o alta greutate pe umeri, si anume determinarea mamei decedatei in a continua lupta cu viața si cu suferinţa pricinuita de pierderea fiicei. Apelantul-reclamant si-a pierdut sora la o vârsta când acesta avea nevoie de sprijinul ei si când existenta acesteia aducea mari bucurii, sens in care, prin tragicul accident, urmează sa fie privat pe durata întregii vieţi de sprijinul si afecţiunea surorii dispărute. Fratele victimei retrăieşte in fiecare zi momentul aflării vestii tragicului accident, nu doar prin faptul ca acesta o iubea pe aceasta foarte mult, dar si pentru ca i se părea ca timpul petrecut împreuna nu era niciodată îndestulător.

Stabilirea cuantumului despăgubirilor aferente unui prejudiciu nepatrimonial presupune o anumita doza de aproximare, iar instanţa, la pronunţare, trebuie sa aibă in vedere dimensiunea prejudiciului moral ce trebuie stabilit nu doar in raport de intensitatea durerilor psihice suferite de apelanții-reclamanți, consecinţele negative care se produc atât pe plan fizic, cat si psihic, importanta valorilor morale lezate, măsură in care au fost lezate aceste valori, dar si in raport de împrejurările concrete in care s-au petrecut faptele, gravitatea acestora si vinovăţia inculpatului, respectiv forma culpei.

Intimata A1 a formulat întâmpinare solicitând respingerea apelului formulat ca nefondat.

Apelanții nu arata în mod concret în ce consta netemeinicia soluţiei atacate fata de dovezile propuse si administrate in cauza ca si fata de practica in acest sens a instanţelor de judecata din Romania ca si a CEDO.

Apelul formulat de reclamanţi vizează exclusiv cuantificarea prejudiciului acordat pentru daunele morale suferite de aceştia. Despăgubirile pentru daunele morale în cazul vătămării corporale /decesului unei persoane se acordă în conformitate cu legislaţia şi jurisprudenţa din România, astfel cum rezultă din art. 50 pct. 1 lit. f) din Ordinul CSA nr. 23/2014.

În speţă ceea ce se reclamă este nesocotirea de către instanţa de fond a acestor criterii, susţinându-se că nu a fost analizată jurisprudenţa şi practica judiciară în materie

Or, la nivel legislativ şi de principiu nu există criterii obiective, precise, cuantificabile de stabilire a despăgubirilor băneşti pentru repararea prejudiciilor morale, dar în jurisprudenţă şi doctrină au fost reliefate câteva astfel de criterii, pe baza cărora instanţa urmează a face o apreciere subiectivă în funcţie de circumstanţele speţei. Despăgubirile pentru repararea prejudiciilor morale sunt dificil de stabilit, în absenţa unor probe materiale judecătorul fiind singurul care, în raport de consecinţele suferite de partea vătămată, trebuie să aprecieze o anumită sumă globală. Cât priveşte întinderea prejudiciului este evident că aceasta nu poate fi cuantificată potrivit unor criterii matematice sau economice, astfel încât în funcţie de împrejurările concrete ale speţei, instanţa urmează să acorde despăgubiri apte să constituie o satisfacţie echitabilă.

Examinând decizia atacată se observă că instanţa de fond atunci când a stabilit cuantumul despăgubirilor acordate reclamanţilor s-a raportat la criteriile obiective de determinare a daunelor morale, valorificate de jurisprudenţă şi identificate de doctrină, apreciind consecinţele negative suferite de victimă pe plan fizic şi psihic, importanţa valorilor lezate, măsura în care au fost lezate aceste valori, intensitatea cu care au fost percepute consecinţele vătămării, măsura în care celui vătămat i-a fost afectată situaţia familială, profesională şi socială.

Toate aceste aspecte circumstanţiate situaţiei particulare din speţă au fost expuse în raţionamentul logico-juridic al soluţiei pronunţate în privinţa determinării despăgubirilor morale, menite să asigure o reparaţie justă şi echitabilă a prejudiciului suferit de reclamanţi.

Astfel, pe baza probatoriului administrat în cauză, statuând în echitate, raportat la suferinţele reclamanţilor, la consecinţele nefaste pe care accidentul rutier le-a avut cu privire la viaţa lor particulară, conform dovezilor administrate în cauză, la vârsta fiecăruia dintre aceştia la momentul producerii accidentului şi la nevoia ca daunele morale să rămână în limite rezonabile, instanţa a constatat că suma totala de .... lei ar corespunde tuturor acestor cerinţe.

Se invocă practică judiciară.

Faptul ca despăgubirile morale urmează sa fie preluate de asigurătorul RCA, in baza unui contract de asigurare, nu poate constitui motiv de amplificare a nivelului acestor despăgubiri.

O astfel de abordare, fără justificare in prevederi legale, creează grave inechităţi si discrepante intre diversele categorii de persoane prejudiciate, deşi nu se poate considera ca suferinţa pricinuita este mai mica in cazul infracţiunilor (mai ales daca sunt săvârșite cu intenţie) pentru care nu exista un asigurător care sa preia plata despăgubirilor morale.

Instanţele de judecata au arătat in practica lor constanta faptul ca, cuantumul despăgubirilor morale acordate trebuie sa aibă corespondent in probele administrate in cauza.

**Deliberând**, asupra apelului formulat, în baza dispoziţiilor art.480 Cod procedură civilă, Curtea urmează să admită apelul formulat de apelanţii reclamanţi L1, L2 şi L3, să schimbe în parte sentinţa atacată în sensul că va obligă pârâta la plata către reclamanta L1 a sumei de ... lei şi către pârâtul L3 la plata sumei de ... lei daune morale și va menține în rest sentinţa atacată, reținând următoarele:

Cu titlu prealabil, Curtea reţine că apelul formulat priveşte cuantumul daunelor morale acordat reclamantei L1 – fiica victimei decedate, reclamantei L2 – mama victimei decedate şi reclamantului L3 – fratele victimei decedate.

Nu se contestă de către părţi existenţa prejudiciului moral, fapta ilicită, legătura de cauzalitate dintre faptă şi prejudiciu şi vinovăţia autorului, aspecte reţinute de instanţa de fond.

Având în vedere că nu este posibilă identificarea unor criterii ştiinţifice corecte pentru stabilirea cuantumului daunelor morale, aprecierea prejudiciului moral nu se rezumă la determinarea preţului suferinţei fizice şi psihice care sunt inestimabile, ci înseamnă aprecierea multilaterală a tuturor evenimentelor negative ale prejudiciului şi implicaţia acestuia, pe toate planurile sociale ale reclamanţilor.

În acest context, se reţine că nu există criterii legale pentru cuantificarea prejudiciului moral, deşi textul art.49 pct.1 lit.f din Ordinul CSA nr. 14/ 2011 face trimitere în acest sens la „legislaţia şi jurisprudenţa din România” . În acest caz, cuantumul daunelor morale se stabileşte ca urmare a aplicări de către instanţă a criteriilor referitoare la consecinţele negative suferite de cel în cauză, în plan fizic şi psihic, importanţa valorilor lezate, măsura în care au fost lezate aceste valori, intensitate cu care au fost percepute consecinţele vătămării, măsura în care a fost afectată situaţia familială, profesională şi socială. Însă, toate aceste criterii sunt subordonate condiţiei aprecierii rezonabile, pe bază echitabilă, corespunzătoare prejudiciului real şi efectiv produs victimelor.

În acest context, se reţine că suferinţa provocată reclamanţilor prin pierderea în urma accidentului de circulaţie a mamei, respectiv fiicei şi surorii lor, este permanentă iar la stabilirea daunelor morale trebuie avut în vedere, pe de o parte, prejudiciul moral ireparabil cauzat pe plan psihic, dar şi consecinţele pe plan social, profesional şi familial. Este fără putinţă de tăgadă că reclamanţii au suferit traume psihice accentuate, ca urmare a accidentului rutier în care a decedat un membru al familiei lor.

Suferinţa fiicei generată de pierderea mamei, respectiv a mamei pentru pierderea fiicei şi a fratelui pentru pierderea surorii a determinat şi o veritabilă modificare a coordonatelor vieţii cotidiene, prin menţinerea unei traume psihice cu caracter de permanenţă, astfel că sumele de bani acordate trebuie să le ofere satisfacţii compensatorii în măsură a le uşura reala condiţie morală, mai ales că situaţia anterioară este imposibil de restabilit. Dar, cu toate acestea, se impune menţinerea unei proporţionalităţi între suferinţele provocate, care, deşi nu pot fi cuantificate, trebuie cel puţin estimate, raportat la criteriile mai sus indicate, şi sarcina impusă societăţii de asigurare de a suporta efectiv plata despăgubirilor acordate cu titlu de daune morale. Atât Curtea Europeană a Drepturilor Omului, cât şi Înalta Curte de Casaţie şi Justiţie, atunci când acordă despăgubiri morale, nu operează cu criterii de evaluare prestabilite, ci judecă în echitate, adică procedează la o apreciere subiectivă a circumstanţelor particulare a cauzei, relativ la suferinţele fizice şi psihice pe care le-au suportat victimele unui accident de circulaţie, respectiv rudele persoanelor decedate, precum şi la consecinţele nefaste pe care acel accident le-a avut cu privire la viaţa lor particulară, astfel cum acestea sunt evidenţiate prin probele administrate. Ca atare, în materia daunelor morale, atât jurisprudenţa naţională, cât şi hotărârile Curţii de la Strasbourg pot furniza judecătorului cauzei doar criterii de estimare a unor astfel de despăgubiri şi, respectiv, pot evidenţia limitele de apreciere a cuantumului acestora.

În ce priveşte daunele morale, solicitate de reclamanta L1, în aprecierea cuantumului acestora, Curtea are în vedere, în primul rând, modul de producere a accidentului, mai precis, împrejurarea că reclamanta însăşi, pasager în autoturismul implicat, a asistat la moartea violentă a mamei sale, datorată hemoragiei interne cauzată de politraumatismul survenit în urma accidentului. Curtea are în vedere şi vârsta reclamantei – .... ani la momentul decesului mamei sale, vârstă la care nu era pe deplin maturizată, astfel că intervenirea decesului mamei sale şi asistarea la acest eveniment tragic sunt elemente importante în stabilirea suferinţei provocate de accident.

Avem în vedere, de asemenea, împrejurarea că decesul mamei a survenit într-un moment important în dezvoltarea psiho-emoţională a reclamantei, vârsta de ... ani, lipsind-o pe aceasta de un sprijin real pe care copilul îl primeşte din partea părintelui în această perioadă.

Potrivit caracterizării depuse la dosar, la care face referire intimata, reclamanta, la momentul ....01............... (... an după producerea accidentului) în fişa de caracterizare psiho-pedagogică se afirmă că reclamanta este relativ echilibrată în plan psiho-afectiv, prezintă o uşoară labilitate emoţională specifică vârstei. Fişa de caracterizare face referire la afecţiunea şi grija de care a avut nevoie în momentele dificile ale pierderii mamei.

Curtea apreciază că această caracterizare psiho-pedagogică nu neagă existenţa suferinţelor generate de pierderea mamei, dimpotrivă, făcând referire la eforturile pe care le face pentru continuarea activităţii şcolare şi obţinerea rezultatelor, inclusiv preocuparea acesteia, menţionată în fişa de caracterizare, pentru cariera medicală reprezintă un element care duce la concluzia că accidentul petrecut i-a marcat preocupările ulterioare.

Curtea reţine, de asemenea, şi declaraţia martorului M, audiat în cauză, care face referire la durerea cauzată de accident celor trei reclamanţi.

În ce priveşte cererea reclamantei L2, în aprecierea daunelor morale, Curtea apreciază ca fiind relevante, pe de o parte, vârsta victimei (... de ani la momentul producerii accidentului), respectiv vârsta reclamantei (... de ani la momentul producerii accidentului), împrejurarea că accidentul a pus-o pe reclamantă în situaţia de a se confrunta cu decesul fiicei sale, renunţând totodată la speranţa unui sprijin la bătrâneţe. Curtea re în vedere, de asemenea, declaraţia martorului audiat în cauză, care afirmă legătura strânsă dintre reclamantă şi victimă, împrejurarea că victima reprezenta un sprijin pentru mama sa, căreia îi cumpăra medicamente, lemne şi o ajuta la muncă, constatând totodată durerea cauzată de decesul victimei.

În ce priveşte fratele, Curtea reţine, de asemenea, în circumstanţierea prejudiciului moral, legăturile strânse dintre acesta şi sora sa, probată prin declaraţia martorului audiat în cauză. Astfel, martorul arată că reclamantul se vizita zilnic cu sora sa înainte de accident, că relaţia dintre victimă şi fratele său era apropiată, că aceştia se ajutau şi munceau împreună un teren agricol.

Nu în ultimul rând, Curtea reţine practica judiciară depusă la dosar, în care s-au acordat mamei şi fratelui victimei despăgubiri importante. Avem în vedere decizia civilă nr.,,62/03.10..............., decizia civilă nr...44/20.10..............., decizia civilă nr...85/03.11..............., decizia nr.217/30.05.2013, ale Curţii de Apel .............., decizii care evidenţiază orientarea practicii judiciare în acordarea daunelor morale, bineînţeles în funcţie de elementele concrete probatorii ale speţei.

**PENTRU ACESTE MOTIVE**

**ÎN NUMELE LEGII**

**D E C I D E:**

Respinge apelul formulat de apelanta pârâtă A1.

Admite apelul formulat de apelanţii reclamanţi L1, L2 şi L3, toţi cu sediul procesual ales la ...” din B, ... , .., nr. .., et. .., împotriva sentinţei civile nr. 8 din ...12.2017, pronunţată de Tribunalul ... – Secţia ..., în dosarul nr. 12/.............., în contradictoriu cu intimaţii A1, cu sediul în ... nr. .., ..., .., ..., et. .., comuna V.., jud. ..., CUI ... şi B2, domiciliat în Oraş T J, str. ..nr. .., bl. .., sc. .., ap. .., jud. G.

Schimbă în parte sentinţa atacată în sensul că obligă pârâta la plata către reclamanta L1 a sumei de ... lei şi către pârâtul ... la plata sumei de ... lei daune morale.

Menţine în rest sentinţa atacată.

Cu recurs în 30 de zile de la comunicare.

Cererea de recurs se depune la Curtea de Apel ... - Secţia ...

Pronunţată în şedinţă publică, astăzi, .

PREŞEDINTE, JUDECĂTOR,

COD 1003 ...

GREFIER,

..

Red...

...; Nr.ex.: ...

Fond: Tribunalul ... – Secţia ...

Preşedinte: .....