**R O M Â N I A**

**CURTEA DE APEL …**

**SECŢIA …**

**DOSAR NR. …**

**DECIZIA NR. 20**

**Şedinţa publică din data de …**

**Preşedinte – Cod 1000**

**Grefier – ….**

**Ministerul Public a fost reprezentat de procuror … din cadrul Parchetului de pe lângă Curtea de Apel ….**

Pe rol fiind soluţionarea contestaţiei formulată de condamnatul **X**, fiul lui şi .., născut la data de … în …, judeţul…., CNP …, domiciliat în …, str. .., bloc.., sc, ap. , judeţul .., aflat în Penitenciarul .., împotriva sentinţei penale nr. .. din .. pronunţată de Tribunalul .., prin care s-a respins cererea de contopire pedepse formulată de acesta, în baza disp. art.275 alin.2 Cod procedură penală fiind obligat la plata cheltuielilor judiciare către stat în sumă de 160 lei, incluzând şi onorariul apărătorului desemnat din oficiu acestuia, în cuantum de 100 lei, care va fi avansat din fondurile Ministerului Justiţiei în contul Baroului ...

La apelul nominal făcut în şedinţa publică a răspuns contestatorul-condamnat X, în stare de deţinere, personal şi asistat de avocat din oficiu C din Baroul , potrivit delegaţiei pentru asistenţă judiciară obligatorie nr...

Procedura de citare este legal îndeplinită.

S-a făcut referatul cauzei de grefier, după care:

Potrivit dispoziţiilor art. 356 alin. 2 Cod proc. penală şi cu permisiunea instanţei s-a dat posibilitatea avocatului din oficiu să ia legătura cu contestatorul-condamnat, aflat în stare de deţinere.

Avocat C, având cuvântul pentru contestatorul-condamnat, arată că nu are cereri prealabile de formulat, nici excepţii de invocat, solicitând să se constate cauza în stare de judecată.

Reprezentantul Ministerului Public, având cuvântul de asemenea, susţine că nu are cereri prealabile de formulat, nici excepţii de invocat, apreciind cauza în stare de judecată.

Curtea ia act de declaraţiile părţilor, constată contestaţia în stare de judecată şi acordă cuvântul în dezbateri.

Avocat C, având cuvântul pentru contestatorul-condamnat, solicită admiterea contestaţiei formulate împotriva sentinţei penale nr. din … pronunţată de Tribunalul .. Urmează ca instanţa să observe că prin mandatul de executare a pedepsei închisorii în a cărui executare se află acesta, s-a dedus din pedeapsă perioada executată de la 2.05.2009 la zi.

Condamnatul susţine că prin sentinţa penală nr. … a Judecătoriei .. i-a fost aplicată o pedeapsă de 5 ani şi 3 luni, impunându-se deducerea perioadei executate de la 13.07.2007, când a fost arestat şi nu de la 2.05.2009. Reprezentantul Ministerului Public, având cuvântul, solicită respingerea ca nefondată a contestaţiei formulate de condamnatul X, hotărârea pronunţată de Tribunalul .. fiind legală şi temeinică sub toate aspectele.

Contestatorul-condamnat X, având ultimul cuvânt, susţine că a fost arestat la data de 13.07.2007, a formulat o cerere de contopire pedepse, în urma căreia a fost emis un nou mandat de executare a pedepsei închisorii. Mai arată că a solicitat şi la Tribunalul ….descontopirea pedepselor şi deducerea perioadei executate din 2007, de când a fost arestat, cererea sa fiind respinsă.

C U R T E A

Asupra contestaţiei de faţă;

Examinând actele şi lucrările cauzei, constată;

Prin sentinţa penală nr.. din … pronunţată de Tribunalul …, s-a respins cererea de contopire pedepse formulată de condamnatul **X**, fiul lui … şi …, născut la data de … în … judeţul …, CNP …, domiciliat în …, str. …, bloc .., sc.., ap. .., judeţul …, aflat în Penitenciarul …, în baza disp. art.275 alin.2 Cod procedură penală acesta fiind obligat la plata cheltuielilor judiciare către stat în sumă de 160 lei, incluzând şi onorariul apărătorului desemnat din oficiu acestuia, în cuantum de 100 lei, care va fi avansat din fondurile Ministerului Justiţiei în contul Baroului ...

Pentru a hotărî astfel, prima instanţă a reţinut următoarele:

Prin cererea înregistrată la această instanţă, petentul condamnat X, fiul lui şi…, născut la data de … în .., judeţul…, domiciliat în …, str. …, bloc .., sc.., ap…, judeţul , CNP …, a solicitat contopirea pedepselor aplicate prin sentinţele penale /… 2012,,,, / 2008,… / 2007 şi… / 2010.

S-au anexat cererii copia mandatului de Executare a Pedepsei închisorii nr. /.. aprilie 2013 emis de către Tribunalul .., copia cazier judiciar.

S-a reţinut că din relaţiile primite de la Penitenciarul… rezultă că pe numele condamnatului au fost emise următoarele mandate :

* copie M.E.P.I. nr. ../.. februarie 2008 emis de către judecătoria 1 în baza sentinţei penale nr. ../…. 2007 - anulat;
* copia M.R.P.I. nr. …/ iunie 32008 emis în baza sentinţei penale nr. ../ 2008 emis de către Judecătoria 1 – anulat ;
* copie M.E.P.I. nr. …/.. septembrie 2008 emis în baza sentinţei penale nr. …/… 2008 emis de către judecătoria 2 – anulat ;
* Copie M.E.P.I. nr. …/…decembrie 2010 emis în baza sentinţei penale nr. …/.. 2010 emis de către Tribunalul … – anulat ;
* Copie M.E.P.I. nr. …/.. aprilie 2012 emis în baza sentinţei penale nr. ../… 2012 de către judecătoria 1 – anulat ;
* Copie M.E.P.I. nr. ../..august 2012 emis în baza sentinţei penale nr. ../ … 2012 emis de către judecătoria 2 – anulat ;
* Copie M.E.P.I. nr. ../.. februarie 2013 emis în baza sentinţei penale nr. …/… 2012 de Tribunalul – anulat ;
* Copie M.E.P.I. nr. ../.. aprilie 2013 emis în baza sentinţei penale nr. ../.. 2013 de către Tribunalul 1 - în execuţie ;

Totodată, s-au anexat copiile mandatelor de executare a pedepsei închisorii enumerate mai sus, precum şi copiile sentinţelor penale: nr. /… 2007 pronunţată de către Judecătoria 1 – definitivă prin nerecurare în 4 februarie 2008, sentinţa penală nr. … din … 2008 pronunţată de către Judecătoria 1 – definitivă prin nerecurare la 11 iulie 2008, copie minută sentinţa penală nr. ../..2008, sentinţa penală nr. …/… 2010 pronunţată de către Tribunalul … – definitivă la 2 decembrie 2010 prin nerecurarea deciziei penale nr. …/.. pronunţată de Curtea de Apel .., copie sentinţa penală nr. ../…2012 pronunţată de către Judecătoria 2 – definitivă prin decizia penală nr. …/22 august 2012 a Tribunalului …, copie sentinţa penală nr. …/… 2012 pronunţată de către Tribunalul 1 - definitivă prin nerecurare la 23 aprilie 2012.

Examinând actele şi lucrările dosarului, prima instanţă a reţinut că prin sentinţa penală nr. ../…2008 s-a admis cererea de contopire a pedepselor aplicate prin sentinţele penale nr. ../2007 a Judecătoriei 1 … – definitivă la data de 4 februarie 2008, respectiv prin sentinţa penală nr. …/2008 a Judecătoriei 1… – definitivă prin neapelare la data de 11 iulie 2008, s-a aplicat o pedeapsă rezultantă, s-a dispus anularea mandatelor de executare a închisorii şi emiterea unui nou mandat, fiind dedusă perioada executată din 13 iulie 2007 la zi.

Prin sentinţa penală nr. …/.. 2012 a Judecătoriei 2 – definitivă prin decizia penală nr. …/22 august 2012 s-a admis cererea de contopire a pedepselor aplicate prin sentinţele penale nr. ../… 2010 a Tribunalului … – definitivă prin decizia penală nr. …/15 noiembrie 2010 a Curţii de Apel …, respectiv prin sentinţa penală nr. ../.. 2012 a Judecătoriei 1 – definitivă prin nerecurare la 4 aprilie 2012, s-a aplicat pedeapsa rezultantă, s-au anulat vechile mandate şi s-a emis un nou mandat cu deducerea perioadei executare din 2 mai 2009 la zi.

Prin sentinţa penală nr. ../.. 2013, definitivă prin nerecurare la 23 aprilie 2013, pronunţată de către Tribunalul 1 în dosarul penal nr. …, s-a admis cererea de contopire pedepse aplicate prin sentinţele penale nr. ../.. 2012 pronunţată de către Judecătoria 2, definitivă la data de 22 august 2012, respectiv sentinţa penală nr. ../.. 2012, pronunţată de către Tribunalul …, definitivă prin decizia penală nr. ../31 ianuarie 2013 a Î.C.C.J., s-au contopit pedepsele s-au anulat vechile mandate şi s-a dispus emiterea unui nou mandat, cu deducerea perioadei executare din 2 mai 2009 la zi.

În baza acestei sentinţe s-a emis M.E.P.I. nr. .. din .. aprilie 2014 în executarea căruia se afla petentul pentru pedeapsa rezultantă de 10 ani închisoare şi pedeapsa complementară a interzicerii drepturilor prevăzute de art. 64 lit. a teza a II-a şi b Cod penal, pe o perioada de 3 ani .

Prin urmare, s-a reţinut că, contopirea pedepselor concurente pentru care a fost condamnat a fost efectuată, s-a emis un nou mandat pentru pedeapsa rezultantă de 10 ani, astfel încă nu există temeiuri pentru o nouă contopire a aceloraşi pedepse, motiv pentru care cererea a fost respinsă.

Pe de altă parte, prima instanţă a constatat că perioada solicitată a fi dedusă de către petent a fost efectuată prin prima sentinţă de contopire, respectiv prin sentinţa penală nr. …/. 2008 când s-a dedus perioada executată, din data de 13 iulie 2007 la zi.

*Împotriva acestei sentinţe, în termen legal, a formulat contestaţie condamnatul X*, criticând-o pentru nelegalitate sub aspectul nededucerii şi a perioadei executate din anul 2007.

Curtea, examinând sentinţa apelată în raport de criticile formulate, de actele şi lucrările dosarului, dar şi din oficiu, sub toate aspectele de fapt şi de drept, conform art. 4251 Cod procedură penală, constată că prezenta contestaţie este nefondată.

În acest sens, după cum a reţinut şi prima instanţă, perioada solicitată a fi dedusă a fost efectuată prin prima sentinţă de contopire, nr. …/2008, astfel că nu poate apărea ca fiind necesar a fi dedusă din nou.

Acest aspect este şi firesc câtă vreme infracţiunile pentru care s-a procedat la contopirea pedepselor prin sentinţa penală nr. ../2008 a Judecătoriei 2 nu sunt concurente cu cele pentru care s-a procedat la contopirea pedepselor prin sentinţa penală nr…/2012 a Judecătoriei 2 şi ulterior prin sentinţa penală nr. ../2013 a Tribunalului 1.

Faţă de cele astfel reţinute, Curtea, în baza art.4251 alin. 7 pct. 1 lit. b Cod procedură penală, va respinge contestaţia ca nefondată.

Având în vedere şi dispoziţiile art. 275 alin. 2 Cod procedură penală.

PENTRU ACESTE MOTIVE

ÎN NUMELE LEGII

DECIDE

Respinge ca nefondată contestaţia formulată de condamnatul **X**, fiul lui .. şi .., născut la data de .. în .., judeţul …, CNP .., domiciliat în .., str. .., bloc .., sc…, ap. .., judeţul…, aflat în Penitenciarul…, împotrivasentinţei penale nr. .. din .. pronunţată de Tribunalul ….

Obligă pe contestatorul-condamnat la plata sumei de 100 lei cheltuieli judiciare către stat.

Dispune plata sumei de 100 lei reprezentând onorariul apărătorului desemnat din oficiu din fondurile Ministerului Justiţiei în contul Baroului ….

Definitivă.

Pronunţată în şedinţa publică astăzi, .

Preşedinte, Grefier,

Cod 1000

Red. Cod 1000/Tehnored. .

5 ex. / …

Dosar fond nr. … Tribunalul ..

Judec. fond …

Operator de date cu caracter personal

Notificare nr. …