CANDIDAT COD: **1005 HOTARAREA NR. 1**

COD ECLI.........................

ROMANIA

**CURTEA DE APEL …**

**SECŢIA …**

**Dosar nr…**

## ÎNCHEIERE

Şedinţa publică de la ……..

Completul compus din:

PREŞEDINTE 1

Judecător 1005

Grefier 2

Parchetul de pe lângă Curtea de Apel … reprezentat prin :

3 – procuror

Pe rol se află soluţionarea apelului declarat de ***inculpatul X*** împotriva sentinţei … nr. … pronunţată de Judecătoria … în dosarul … nr. ….

La apelul nominal făcut în şedinţa publică se prezintă inculpatul apelantX asistat de apărătorul apărătorul ales, avocat AV1.

Procedura de citare este legal îndeplinită.

S-a făcut referatul cauzei de către grefier după care:

***Avocat AV1***, apărătorul ales al inculpatului apelant X, depune la dosar motivele de apel şi înscrisurile dispuse de instanţă la termenul din …, respectiv traducerile legalizate prin care se face dovada că inculpatul a absolvit examenul Şcolii de şoferi din ….

***Reprezentanta Ministerului Public***, învederează că din documentele depuse nu rezultă expres data la care a fost eliberat permisul de conducere pentru inculpatul X

      ***Avocat AV1***, apărătorul ales al inculpatului apelant X, arată că din fisa de examen rezultă că data la care a absolvit examenul pentru obţinerea permisului categoria …, la data de ….

Întrebat fiind inculpatul apelant X arată că menţine declaraţiile date cu completarea că, în eventualitatea aplicării unei pedepse, este de acord să presteze muncă în folosul comunităţii.

Instanţa solicită părţilor să precizeze dacă mai au alte cereri de formulat.

***Avocat AV1***, apărătorul ales al inculpatului apelant X, solicită acordarea unui nou termen de judecată pentru motivul că inculpatul mai are o cauză pe rolul Curţii de Apel … cu nr. … cu termen în …, unde a solicitat sesizarea ICCJ în vederea pronunţării unei hotărâri prealabile privind dezlegarea unor chestiuni de drept, care ar fi relevantă şi în această cauză.

***Instanţa*** solicită reprezentantului Ministerului Public să se pronunţe asupra solicitării formulate de avocat AV1, apărătorul ales al inculpatului apelant X, cu privire la amânarea cauzei pentru motivele invocate.

***Reprezentanta Ministerului Public*** solicită respingerea cererii formulate. Arată că în dosarul … aflat pe rolul Curţii de Apel … cu termen în data de …, amânat pentru data de …, inculpatul a fost trimis în judecată pentru infracţiunea de conducere fără permis prevăzută de art.86 alin. 1 din OUG nr. 195/2002 şi pentru infracţiunea de conducere sub influenţa băuturilor alcoolice şi prin urmare nu are nicio legătură cu această cauză în care este cercetat pentru infracţiunea de conducere fără permis, comisă la o altă dată decât cea care face obiectului menţionat anterior.

***Instanţa deliberând***, respinge cererea formulată de inculpatul X prin apărătorul ales, avocat AV1 având în vedere că dosarul … aflat pe rolul Curţii de Apel … nu are nicio legătură cu această cauză şi faţă de împrejurarea că termenul de … este prea îndelungat.

***Avocat AV1***, apărătorul ales al inculpatului apelant X, solicită acordarea unui nou termen de judecată pentru documentarea în vederea pregătirii apărării având în vedere modificările Codului de procedură penală şi faţă de împrejurarea că dl. avocat AV2 care este angajat în cauză, lipseşte la acest termen întrucât are o cauză la Judecătoria ……….

***Instanţa*** solicită reprezentantului Ministerului Public să se pronunţe asupra solicitării formulate de avocat AV1, apărătorul ales al inculpatului apelant X, cu privire la amânarea cauzei pentru motivele invocate.

***Reprezentanta Ministerului Public*** solicită respingerea cererii formulate deoarece nu are cunoştinţă dacă a fost depusă delegaţie de reprezentare din partea celuilalt apărător şi faţă de împrejurarea că nu există din partea acestuia nicio cerere de amânare la dosar. Consideră că dreptul la apărare a inculpatului X nu este încălcat, acesta fiind reprezentat de apărătorul ales. Arată că faţă de data la care se află judecarea cauzei a existat suficient timp pentru pregătirea apărării în raport de noile reglementări în materie penală.

***Instanţa deliberând, respinge*** respinge cererea formulată de inculpatul X prin apărătorul ales, avocat AV1, faţă de împrejurarea că la acest termen au fost depuse de către inculpat, prin apărătorul ales, motivele de apel în conformitate cu noile reglementări în materie penală şi având în vedere că la dosar nu există nicio dovadă din care să rezulte că a fost angajat un alt apărător iar dacă a fost angajat, acel apărător nu a solicitat amânarea cauzei.

Nemaifiind alte cereri de formulat sau excepţii de invocat, instanţa constată cauza în stare de judecată şi acordă cuvântul în dezbateri.

***Avocat AV1***, apărătorul ales al inculpatului apelant X, solicită admiterea apelului şi anularea penale nr. … pronunţată de Judecătoria ….

În principal solicită achitarea inculpatului pentru motivul că fapta nu există. Arată că pentru a dovedi că fapta nu există, a depus o serie de înscrisuri atât la instanţa de fond cât şi la instanţa de control judiciar. Aceste înscrisuri arată că inculpatul nu a săvârşit fapta reţinută în sarcina lui. Prezintă condiţiile pe care inculpatul a trebuit să le îndeplinească pentru a absolvi şcoala de şoferi din …. Arată că inculpatul, pentru faptul că s-a mutat de la adresa din …, unde avea domiciliul, nu a fost introdus în baza de date ca deţinând permis de conducere. Arată că inculpatul a exercitat în mod legal dreptul de a conduce chiar dacă nu deţinea permis de conducere în baza acelei fişe de cerere care avea valabilitate din … până … iar permisul de conducere eliberat în … coincide cu data solicitării de pe fişa de cerere. Consideră că în mod greşit instanţa de fond a reţinut faptul că inculpatul nu deţinea permis de conducere atunci când a fost oprit în trafic de către organele de poliţie.

În subsidiar solicită amânarea amânarea aplicării pedepsei în cazul în care instanţa constată dincolo de orice îndoială rezonabilă că fapta există, constituie infracţiune şi a fost săvârşită de inculpat, în condiţiile art. 83-90 C.pen. Arată că din cazierul depus la dosar, conform sentinţei … nr. … a Judecătoriei …, definitivă prin Decizia … din … pronunţată de Curtea de Apel …, a început executarea pedepsei la data de … şi a fost eliberat la data de …, rămânând de executat 421 de zile, executarea pedepsei împlinindu-se în luna … …. în conformitate cu art.166 alin. 1 lit.a C.pen, termenul este de 4 ani, în cazul condamnării la pedeapsa închisorii mai mare de 2 ani, dar care nu depăşeşte 5 ani.

Inculpatul doreşte să-şi manifeste acordul de a presta de îndată muncă în folosul comunităţii.

Consideră că inculpatul a depus toate diligenţele de a se prezenta în faţa organelor de urmărire penală şi a instanţelor de judecată şi arată că acesta a a refăcut tot traseul dobândirii permisului de conducere pentru a argumenta instanţei justeţea susţinerilor sale privind nevinovăţia.

***Reprezentanta Ministerului Public,*** solicită admiterea apelului formulat de inculpatul X, desfinţarea în parte a sentinţei penale atacate şi în rejudecare să se constate că în ceea ce-l priveşte pe inculpat s-a împlinit termenul de reabilitare judecătorească în temeiul art.166 C.pen cu aplicarea art. 5 C.pen., raportat la limitele de pedeapsă şi la termenul de 4 ani prevăzut de noua lege penală ţi pe cale de consecinţă, menţinerea pedepsei de 1 an aplicată de instanţa de fond, având în vedere că limitele de pedeapsă prevăzute de art. 335 alin.1 C.pen sunt de 1 la 5 ani, cu schimbarea modalităţii de executare a pedepsei din detenţie în suspendare sub supraveghere, în temeiul art. 91 C.pen. cu obligaţiile prevăzute de acest articol şi următoarele.

Solicită admiterea apelului şi sub aspectul pedepselor accesorii aplicate de către instanţa de fond, acestea să fie înlăturate, faţă de împrejurarea că acestea pot fi aplicate doar în situaţia în care au fost dispuse şi pedepse complementare.

În ceea ce priveşte solicitarea apărătorului de achitare a inculpatului, solicită respingerea acesteia ca fiind nefondată, deoarece strict pe perioada care a fost vizată prin actul de sesizare şi faţă de dovezile existente la dosar, rezultă în mod cert că acesta nu deţinea permis de conducere. Consideră că actele depuse la acest termen nu sunt relevante în ceea ce priveşte strict infracţiunea pentru care inculpatul a fost trimis în judecată. În consecinţă solicită admiterea apelului sub aspectul subsidiarului nu pe amânarea pedepsei, dată fiind gravitatea faptelor, antecedentele pe care le are inculpatul şi dosarul pe care acesta îl are pe rolul instanţei pentru infracţiuni similare.

***Inculpatul X***, având ultimul cuvânt, arată că nu şi-a putut ridica permisul de conducere deoarece i-a fost anulat buletinul de rezident şi nu mai figura în baza de date. Arată că a condus un autoturismul cu bună ştiinţă că are permis. Mai arată că are în întreţinere doi copii minori.

**CURTEA DE APEL**

Pentru a da posibilitate părţilor de a depune concluzii scrise, conform dispoziţiilor art.391 din C.pr.pen., va stabili termen de pronunţare la data de ….

**PENTRU ACESTE MOTIVE,  
ÎN NUMELE LEGII**

**DISPUNE**

Amână pronunţarea în cauză la data de …………..

Pronunţată în şedinţa publică de la ……………

Preşedinte, Judecător,

1 1005

Grefier,

2

Grefier,

2