CANDIDAT COD: **1005 HOTARAREA NR. 25**

COD ECLI.........................

ROMANIA

**CURTEA DE APEL …**

**SECŢIA …**

## Dosar nr…

## ÎNCHEIERE ...NR. ...........

Şedinţa publică de la ...............

Completul compus din:

PREŞEDINTE 1

Judecător 1005

Grefier 2

Ministerul Public- Parchetul de pe lângă Înalta Curte de Casaţie şi Justiţie - Direcţia de Investigare a Infracţiunilor de Criminalitate Organizată şi Terorism-Serviciul Teritorial ... a fost reprezentat de domnul procuror 3

Pe rol se află pronunţarea asupra cererii formulate de inculpatul X de încuviințarea părăsirii imobilului

Mersul dezbaterilor şi concluziile părţilor au fost consemnate în încheierea de şedinţă din data de ..., care face parte din prezenta încheiere, termen la care în baza art. 391 C.pr.pen. s-a stabilit termen de pronunțare la data ..., când s-au hotărât următoarele:

**CURTEA DE APEL**

**Prin cererea înregistrată pe rolul Curţii de Apel .... sub nr.... inculpatul X a solicitat** încuviințarea părăsirii imobilului unde execută măsura arestului la domiciliu.

În motivarea cererii s-a arătat că există situaţii temeinic justificate pentru părăsirea domiciliului:

-în data de ... precum şi în data de ..., între orele 15.00 -19.00- pentru a se deplasa în mun. ... la Cabinetul individual de medicină dentară dr. Y, situat în ... -în vederea efectuării tratamentelor stomatologice necesare de urgentă.

-în data de ... precum şi în data de ...., între orele 9.30 -16.0- pentru a se deplasa în mun. ... la Centru de Prevenire, Evaluare şi Consiliere Antidrog (CPECA) situat în mun. ... în vederea desfăşurării şedinţelor de consiliere din cadrul Planului individualizat de tratament stabilit anterior.

Arată că la calculul duratei de timp s-a avut în vedere şi durata de timp necesară deplasărilor de la şi înspre domiciliu de la destinațiile indicate + durata ședințelor de tratament.

Se mai arată că având în vedere faptul că situaţiile pentru care solicită părăsirea domiciliului sunt temeinic justificate, fiind anexate atât dovada programării pentru efectuarea tratamentului stomatologic cât şi programarea şedinţelor de consiliere la CPECA ..., iar durata deplasărilor este una relativ scurtă şi urmărind realizarea dreptului la tratament medical de specialitate (atât stomatologic cât şi psihologic pentru prevenirea consumului de droguri), cererea este întemeiată şi solicită admiterea acesteia.

**Deliberând cu privire la cererea formulată de inculpatul X** **Curtea constată că a rămas fără obiect şi o va respinge ca atare pentru următoarele considerente:**

Prin sentinţa penală nr....din .... pronunţată în dosarul nr.... de Tribunalul ... inculpatul X a fost condamnat la o pedeapsă rezultantă 3 ani și 5 luni închisoare pentru săvârşirea infracţiunii de trafic de droguri de risc și de mare risc săvârșită în formă continuată, în baza art. 4 al. 1 și 2 din Legea nr. 143/2000, cu aplicarea art. 396 al. 10 rap. la art. 375 al. 1, 2 Cpp, condamnă același inculpat la pedeapsa de 9 luni închisoare pentru săvârşirea infracţiunii de deţinere fără drept de droguri de mare risc pentru consum propriu. În baza art. 38 al. 1 Cp şi art. 39 al. 1 lit. b) Cp, aplică inculpatului pedeapsa cea mai grea de 3 ani și 5 luni închisoare la care se adaugă un spor obligatoriu de 3 luni, pedeapsa finală stabilită pentru inculpat fiind de 3 ani și 8 luni închisoare.

Prin decizia penală nr.... pronunțată de Curtea de Apel ... în dosarul nr...., definitivă la aceeaşi dată, a fost admis, printre altele, şi apelul formulat de inculpatul X, aflat în arest la domiciliu, împotriva sentinţei penale nr.... din ... pronunţată în dosarul nr.... de Tribunalul ..., s-a descontopit pedeapsa principală rezultantă de 3 ani și 8 luni închisoare aplicată şi s-a înlăturat sporul de 3 luni închisoare

S-a reţinut în privinţa infracţiunii de trafic de droguri de risc şi de mare risc prevăzută de art.2 alin.1 şi 2 din Legea 143/2000 cu aplicarea art.396 alin.10 C.proc.pen. circumstanţa atenuantă prevăzută de art. 75 alin.2 lit.b C.pen. şi, făcând aplicarea art.76 alin.1 C.pen., s-a redus pedeapsa la 2 ani şi 9 luni închisoare.

În baza art.38 alin.1 C.pen., art.39 alin.1 lit.b C.pen. s-a aplicat inculpatului X pedeapsa cea mai grea de 2 ani şi 9 luni închisoare la care s-a adăugat un spor de 3 luni închisoare, urmând ca inculpatul să execute pedeapsa de 3 ani închisoare.

În baza art.91 alin.1 C.pen. s-a dispus suspendarea executării sub supraveghere a pedepsei de 3 ani închisoare aplicate inculpatului X şi s-a stabilit un termen de supraveghere de 4 ani, conform dispoziţiilor art.92 alin.1 C. pen. care va curge de la data pronunţării deciziei Curţii de Apel ....

Conform art.241 alin.1 lit.c C.proc.pen. măsurile preventive încetează de drept la data rămânerii definitive a hotărârii prin care s-a dispus condamnarea inculpatului.

Pe cale de consecinţă, Curtea va respinge ca rămasă fără obiect cererea inculpatului X de acordare a permisiunii părăsirii domiciliului.

**PENTRU ACESTE MOTIVE,  
ÎN NUMELE LEGII**

**DISPUNE:**

Respinge ca rămasă fără obiect cererea de acordare a permisiunii părăsirii domiciliului formulată de inculpatul X, fiul lui ... și ..., născut la ... în ..., domiciliat în ..., CNP ....

Definitivă.

Pronunţată în şedinţă publică azi, .............

**Preşedinte, Judecător,**

**1 1005**

**Grefier,**

**2**