CANDIDAT COD: **1005 HOTARAREA NR. 17**

COD ECLI.........................

ROMANIA

**CURTEA DE APEL …**

**SECŢIA …**

**Dosar nr…**

## ÎNCHEIERE PENALĂ

Şedinţa camerei de consiliu de la ………….

Completul de judecată compus din:

Judecător de cameră preliminară 1005

Grefier 1

Ministerul Public - Parchetul de pe lângă Curtea de Apel … a fost reprezentat de procuror 2

Pe rol soluţionarea plângerii formulată de petentul P împotriva Ordonanţei cu nr. … dată în dosar nr. … a Parchetului de pe lângă Curtea de Apel ….

La apelul nominal făcut în şedinţa camerei de consiliu se prezintă petentul P aflat în stare de detenţie în Penitenciarul … apărătorul desemnat din oficiu pentru petentul P, avocat AV1.

Procedura de citare este legal îndeplinită.

S-a făcut referatul cauzei de către grefierul de şedinţă după care:

Întrebat fiind petentul P arată că îşi menţine plângerea formulată şi este de acord să fie reprezentat de apărătorul desemnat din oficiu.

*Judecătorul de cameră preliminară solicită reprezentantului Ministerului Public şi părţilor să precizeze dacă mai au alte cereri de formulat.*

**Petentul P** solicită încuviinţarea probei cu înscrisuri noi constând în cererea adresată Tribunalului … prin care a solicitat acordarea unui termen de judecată şi prin care a solicitat transferarea la Penitenciarul … pentru a putea fi prezent la termenele de judecată, şi efectuarea unei adrese către Tribunalul … pentru a dovedi modul în care a fost comunicată hotărârea civilă nr. … în sensul că aceasta a fost trimisă la … deşi a comunicat că se află în … unde a şi solicitat să fie citat arătând că actul comunicat a determinat plângerea făcută pentru neglijenţă în serviciu împotriva judecătorului R de la Tribunalul … şi a complicilor săi pe care nu-i poate indica.

Arată că deţine înscrisurile în original şi solicită efectuarea unor copii pentru a fi depuse la dosar.

Mai depune la dosar o cerere care conţine alte aspecte privind urmărirea penală.

*Judecătorul de cameră preliminară pune în discuție cererea formulată de petentul P.*

**Reprezentantul Ministerului Public** arată că nu se opune cererii de a se depune înscrisuri noi la dosar deşi nu le consideră utile soluţionării cauzei. Solicită respingerea cererii prin care se solicită efectuarea unei adrese la Tribunalul … apreciind că aceasta este inadmisibilă.

*În deliberare, judecătorul de cameră preliminară încuviinţează depunerea înscrisurilor pe care petentul le prezintă în original şi dispune escortei Penitenciarului să facă copii după acestea.*

*Respinge cererea prin care se solicită efectuarea unei adrese către Tribunalul … pentru prezentare înscrisuri raportat la dispoziţiile art.340 şi următoarele C.pr.pen., se pot administra doar înscrisuri noi.*

Întrebate fiind, părţile arată că nu mai au alte cereri de formulat*.*

*Judecătorul de cameră preliminară constată cauza în stare de judecată şi acordă cuvântul în dezbateri după cum urmează.*

**Petentul P** arată că este nemulţumit de actele procurorului arătând că prevederile legale menţionate în art.111 alin.10 C.pr.pen. referitoare la modul de audiere al persoanei vătămate, art.97 alin.2 lit.b C.pr.pen. referitoare la mijloacele de probă, art.93 alin.1 C.pr.pen. referitoare la asistenţa juridică a persoanei vătămate, art.81 C.pr.pen. referitoare la drepturile persoanei, art.1 alin.2 C.pr.pen. nu au fost respectate de către ambii procurori, arătând că nu a fost audiat invocând importanţa persoanei vătămate într-un proces penal.

Solicită admiterea plângerii împotriva ordonanţei nr. … dată în dosar nr. … a Parchetului de pe lângă Curtea de Apel …, în baza disp. art.341 alin.7 Cpr.pen., verificarea legalităţii probelor şi a efectuării urmăririi penale arătând că au fost încălcate disp. art 281 C.pr.pen..

În subsidiar în baza art. 341 alin.6 C.p.pen., solicită admiterea plângerii, desfiinţarea soluţiei procurorului şi pe baza probelor administrate trimiterea cauzei la procuror pentru începerea sau completarea urmăririi penale.

Apreciază că sunt îndeplinite dispoziţiile art. 298 C.pen., faptele fiind săvârşite cu intenţie directă de cei de la Tribunalul ….

**Avocat AV1 pentru petentul P** solicită admiterea plângerii aşa cum a fost formulată de către petent şi susţinută oral de către acesta şi apreciază că motivele de legalitate şi netemeinicie invocate prin care se arată că nu s-a efectuat o anchetă completă pentru aflarea adevărului trebuie să fie luate în considerare de către instanţă.

Arată că petentul nu a fost audiat în calitate de parte vătămată în acest sens fiindu-i adus un prejudiciu, apreciind că plângerea este admisibilă.

Solicită admiterea plângerii, desfiinţarea soluţiei procurorului şi pe baza probelor administrate trimiterea cauzei la procuror pentru începerea urmăririi penale.

**Reprezentantul Ministerului Public** solicită respingerea plângerii formulată de către petent ca nefondată, având în vedere argumentele care au fost avute în vedere de către procurorul de caz şi de către procurorul general când au respins plângerea, apreciind că nu există caz de nulitate absolută în ce priveşte actele efectuate în procedura de urmărire penală *in rem* desfăşurată de către procuror, articolele invocate de către petent nu impun vreo obligaţie din partea organelor de cercetare penală sau a organelor de urmărire penală de a audia partea vătămată.

**Petentul P** având ultimul cuvânt, arată că îşi susţine cererea aşa cum a fost formulată şi achiesează la concluziile apărătorului din oficiu şi arată că nimeni nu este mai presus de lege.

La interpelarea judecătorului de cameră preliminară, arată că i-au fost returnate originalele prezentate instanţei.

**JUDECĂTORUL DE CAMERĂ PRELIMINARĂ**

Având în vedere dispoziţiile art. 391 alin.1 Cod de procedură penală va stabili termen de pronunţare la data de ………...

**PENTRU ACESTE MOTIVE,**

**ÎN NUMELE LEGII**

**DISPUNE:**

Stabileşte termen de pronunţare la data de **………….**.

Pronunţată în şedinţa publică de la …………….

**Judecător de cameră preliminară, Grefier,**

**1005 1**