CANDIDAT COD: **1005 HOTARAREA NR. 20**

COD ECLI.........................

ROMANIA

**CURTEA DE APEL …**

**SECŢIA …**

**Dosar nr…**

**ÎNCHEIEREA ... NR. ...**

Şedinţa camerei de consiliu de la .....

Completul compus din:

JUDECĂTOR DE DREPTURI ŞI LIBERTĂŢI 1005

Grefier 1

Ministerul Public – Parchetul de pe lângă Curtea de Apel .... reprezentat prin procuror 2

Pe rol fiind pronunţarea soluţiei în cauza penală cu numărul de mai sus privind contestaţia formulata de contestatorii C1 și SC C2 SRL privind durata procesului penal în dosarul ... nr. ... al Parchetului de pe lângă Curtea de Apel ....

Procedura este legal îndeplinită fără citarea părţilor, conform prevederilor art. 405 alin. 2 Cod procedură penală.

Mersul dezbaterilor şi susţinerile părţilor au fost consemnate în încheierea pronunţată în şedinţa camerei de consiliu din ..., când s-a stabilit termen de pronunţare la data de ..., încheiere care face parte integrantă din prezenta încheiere.

***JUDECĂTORUL DE DREPTURI ŞI LIBERTĂŢI***

***Deliberând asupra cauzei penale de faţă, reține următoarele:***

Constată că prin contestația formulată de contestatorii C1 și SC C2 SRL privind durata procesului penal în dosarul ... nr. ... al Parchetului de pe lângă Curtea de Apel .... s-a solicitat să se dispună prin încheiere dată în cameră de consiliu stabilirea unui termen în care procurorul să rezolve cauza.

În motivarea contestației se arată că, în fapt, la ... la DNA - Serviciul Teritorial ... a fost înregistrată sub nr. ..., plângerea formulată de SC P SA împotriva numiţilor R1 - avocat în cadrul Baroului ..., R2 - fost preşedinte al CA şi director general adjunct al SC P SA, R3 - director economic şi R4 - avocat în cadrul Baroului ..., pentru săvârşirea infracţiunilor, prev. de art. 367 C.pen., evaziune fiscală prev. de art. 9 alin. 1 lit. c şi art. 3 din Legea nr. 241/2005, delapidare prev. de art. 295 C.pen. fals intelectual prev. de art. 321 C.pen., abuz în serviciu prev. de art. 297 C.pen., şi spălare a banilor prev. de art. 29 alin. 1 lit. a din Legea nr. 656/2002.

S-a susţinut că în perioada ...- ... s-au încheiat mai multe contracte de asistenţă juridică, fictive reprezentate de R2 şi Cabinetele de Avocatură R1 şi R4.

Valoarea totală a acestora fiind 9.212.404,18 lei în condiţiile în care nu au fost emise facturi fiscale iar suma a fost plătită în contul personal, în cazul avocatului R1 şi contul Cabinetului de Avocatură în cazul avocatului R4.

S-a mai susţinut că suma a fost împărţită de cei doi avocaţi cu R2 şi că nefiind emise facturi fiscale a fost eludată plata sumelor datorate bugetului consolidat al statului.

Prin ordonanţa din ...s-a dispus începerea urmăririi penale pentru comiterea infracţiunilor enumerate mai sus.

La ... la DNA - ST ... a fost înregistrată ordonanţa Parchetului de pe lângă Curtea de Apel ... nr. ..., din ... prin care s-a dispus declinarea acestei cauze în favoarea DNA - ST ....

Dosarul nr. ... a fost înregistrat la Parchetul de pe lângă Curtea de Apel ... ca urmare a sesizării Oficiului Naţional de Prevenire şi Combatere a Spălării Banilor, sub aspectul infracţiunii de evaziune fiscală, prev. de art. 9 alin. 1 lit. e din Legea nr. 241/2005.

La ... s-a dispus prin ordonanţă reunirea la dosarul nr. ... şi a dosarului ... nr. ... unde se efectuau cercetări sub aspectul comiterii infracţiunilor de delapidare, abuz în serviciu şi evaziune fiscală.

Acest din urmă dosar fusese mai întâi declinat de DIICOT - BT ..., unde era înregistrat sub nr. ....

Anterior declinării, DIICOT - BT ... a dispus şi clasarea pentru infracţiunea de constituire a unui grup infracţional organizat prev. de art. 367 alin. 1 şi 3 C.pen.

La ... s-a înregistrat la DNA - ST ... cu nr. ... plângerea formulată de numitul C1 împotriva numitei R2, pentru săvârşirea infracţiunilor prev. de art. 297 C.pen., şantaj prev. de art. 207 C.pen., luare de mită prev. de art. 289 C.pen. şi divulgarea informaţiilor secrete de serviciu sau nepublice prev. de 304 C.pen.

Prin ordonanţa din ... în acest dosar s-a dispus începerea urmăririi penale in rem.

Prin ordonanţa din ... dosarul nr. ... a fost reunit la dosarul nr. ....

La ... a fost înregistrată plângerea SC C2 SRL împotriva aceloraşi persoane, menţionate mai sus R1, R4, R2, R3, constituindu-se dosarul nr. ....

Prin ordonanţa din ... şi acest dosar nr. ... a fost reunit la dosarul nr. ....

Ulterior, respectiv la ... şi respectiv ..., C1 a completat plângerea ce a făcut iniţial obiect al dosarului nr. ....

Prin ordonanţa nr. ... din ... DNA - ST ... a dispus clasarea cauzei pentru in fracţiunile de abuz în serviciu , luare de mită şi constituire de grup infracţional organizat şi totodată disjungerea şi declinarea competenţei pentru celelalte infracţiuni în favoarea Parchetului de pe lângă Curtea de Apel ....

După înregistrarea cauzei la Parchetul de pe lângă Curtea de Apel ..., sub nr. ..., în mod repetat, am formulat mai multe plângeri şi cereri în vederea efectuării cu ritmicitate şi celeritate a urmăririi penale, însă am primit diverse răspunsuri care nu ne-au satisfăcut.

Deşi în cauză nu s-au efectuat acte de urmărire penală la ..., prin ordonanţă procurorul desemnat 3, fără a pronunţa o soluţie de clasare a dispus disjungerea şi declinarea competenţei în favoarea Parchetului de pe lângă Judecătoria ... pentru infracţiunile de delapidare, instigare la delapidare, şantaj, divulgarea informaţiilor secrete de serviciu, prezentarea cu rea credinţă a unor situaţii financiare inexacte.

Totodată a dispus reînregistrarea cauzei la Parchetul de pe lângă Curtea de Apel ..., sub număr nou penal, pentru infracţiunile de evaziune fiscală, complicitate la evaziune fiscală şi spălarea banilor.

Urmare plângerii formulate de C1 şi SC C2 SRL, împotriva acestei ordonanţe, Procurorul General prin ordonanţa din ... a admis plângerea, a infirmat ordonanţa din ... şi a dispus reunirea cauzelor disjunse şi continuarea cercetării penale sub aspectul tuturor infracţiunilor.

Deoarece, de la data înregistrării cauzei la Parchetul de pe lângă Curtea de Apel ..., sub nr. ..., în mod efectiv nu s-au efectuat acte de urmărire penală iar pentru unele fapte există pericolul intervenirii prescripţiei pe de o parte, iar pe de altă parte şi după emiterea ultimei ordonanţe de infirmare, cauza este în nelucrare, procurorul tergiversând în mod nejustificat şi inexplicabil soluţionarea cauzei, a fost nevoie să se formuleze prezenta contestaţie.

Se menționează că sunt îndeplinite cerinţele art. 488 indice 1 alin. 1- 3 lit. a C.pr.pen. şi în consecinţă în temeiul art. 488 indice 6 C.pr.pen. se solicită admiterea contestaţiei şi stabilirea unui termen în care procurorul să rezolve cauza potrivit art. 327 C.pr.pen.

**Procurorul de caz a formulat un punct de vedere cu privire la prezenta contestație, prin care a prezentat istoricul acestui dosar penal și a formulat un punct de vedere cu privire la durata procedurii judiciare din prezentul dosar.**

În concret, acesta a arătat, cu privire la contestaţia formulată în dosarul nr. ... de către C1 şi SC C2 SRL în temeiul art. 488 indice 4 alin. 1 lit. c din c.p.pen., că prin ordonanţa ... din ... Direcţia Naţională Anticorupţie - Serviciul Teritorial ... a dispus, în temeiul art. 315 alin. (1) lit. b) Cod procedură penală, cu referire la art. 314 alin. (1) lit. a) Cod procedură penală, rap. la art. 16 alin.(l) lit. a, b şi e din Cod procedură penală, în temeiul art. 275 alin.(3) Cod procedură penală, în temeiul art. 46 Cod procedură penală şi art. 58 Cod procedură penală, cu referire la art. 38 al. 1 lit. d Cod procedură penală, în temeiul art. 316 alin. (1) Cod procedură penală, a dispus:

1. Clasarea cauzei având ca obiect infracţiunea de abuz în serviciu, prev. de art. 297 al. 1 din Codul penal.
2. Clasarea cauzei având ca obiect infracţiunea de luare de mită, prev. de art. 289 din Codul penal.
3. Clasarea cauzei având ca obiect infracţiunea de constituire a unui grup infracţional organizat, prev. de art. 367 alin. 1 din Codul penal.
4. Cheltuielile judiciare, în cuantum de 50 lei, rămân în sarcina statului.
5. Disjungerea şi declinarea competenţei de soluţionare a cauzei privind infracţiunile de evaziune fiscală, prev. de art. 9 alin. 1 lit. a, b şi c din Lg. 241/2005, complicitate la evaziune fiscală, prev. de art. 48 din Codul penal, rap. la art. 9 alin. 1 lit. a, b şi c din Lg. 241/2005, delapidare, prev. de art. 295 din Codul penal, instigare la delapidare, prev. de art. 47 din Codul penal, rap. la art. 295 al. 1 din Codul penal, şantaj, prev. de art. 207 din Codul penal, divulgarea informaţiilor secrete de serviciu sau nepublice, prev. de art. 304 din Codul penal, spălarea banilor, prev. de art. 29 alin. 1 lit. a din Legea nr. 656/2002, prezentarea, cu rea-credinţă, acţionarilor/asociaţilor o situaţie financiară inexactă sau cu date inexacte asupra condiţiilor economice sau juridice ale societăţii, în vederea ascunderii situaţiei ei reale, faptă. prev. de art. 271 lit. b din Lg. 31/1990 şi a infracţiunii prev. de art. 272 al. 1, lit. b din Lg. 31/1990, în favoarea Parchetului de pe lângă Curtea de Apel ... unde a fost înregistrat dosarul penal nr. ..., repartizat la procuror la data de ....

Pentru a dispune acestea, prin ordonanţa cu numărul de mai sus s-au reţinut următoarele:

La data de ... la Direcţia Naţională Anticorupţie - Serviciul Teritorial ... a fost înregistrată cu numărul de mai sus plângerea penală formulată de SC P SA reprezentată de directorul general P1, împotriva numiţilor R1 - avocat în cadrul Baroului ..., R2 - fostă preşedinte al Consiliului de Administraţie şi director general adjunct al SC P SA, R3 - director economic la SC P SA, P2 - director economic adjunct la SC P SA şi R4 - avocat în cadrul Baroului ..., pentru săvârşirea infracţiunilor de constituire a unui grup infracţional organizat, prev. de art. 367 C.pen., evaziune fiscală, prev. de art. 9 alin. 1 lit. c şi art. 3 din Legea nr. 241/2005, delapidare, prev. de art. 295 C.pen.,fals intelectual prev. de art. 321 C.pen., abuz în serviciu, prev. de art. 297 C.pen. şi spălare a banilor, prev. de art. 29 alin. 1 lit. a din Legea nr. 656/2002.

Din actul de sesizare rezultă că numiţii R1, R2, R3 şi P2 au constituit un grup infracţional organizat în vederea fraudării SC P SA, la care a aderat şi R4.

Astfel, în perioada .... - .... au fost încheiate mai multe contracte de asistenţă juridică fictive între SC P SA, reprezentată de R2 ... şi Cabinetul de Avocatură "R1", valoarea totală a acestora fiind de 7.843.904,18 lei. Această sumă a fost avizată la plată de directorii economici ai SC P SA în condiţiile în care nu au fost emise facturi fiscale, iar suma a fost plătită în contul personal al avocatului şi nu în contul cabinetului de avocatură, cu scopul de a eluda plata taxelor datorate bugetului general consolidat al statului.

În aceleaşi condiţii, în perioada ... - ... au fost efectuate plăţi către avocatul R4 în valoare totală de 1.368.500 lei.

Prejudiciul reclamat de SC P SA este în sumă totală de 9.212.404,18 lei, sumă care ar fi fost împărţită între membrii grupării infracţionale.

Prin ordonanţa din data de ... s-a dispus începerea urmăririi penale in rem sub aspectul comiterii infracţiunilor de constituire a unui grup infracţional organizat, prev. de art. 367 alin. 1 C.pen., evaziune fiscală, prev. de art. 9 alin. 1 lit. b din Lg. 241/2005, abuz în serviciu, prev. de art. 297 alin. 1 C.pen. şi spălare a banilor, prev. de art. 29 alin. 1 lit. a din Legea nr. 656/2002, cu aplicarea art. 38 alin. 1 C.pen.

La data de ... la DNA - ST .... a fost înregistrată ordonanţa Parchetului de pe lângă Curtea de Apel ... nr. ... din ... prin care s-a dispus declinarea cauzei cu privire la săvârşirea infracţiunilor prev. de art. 297 C.pen., rap. la art. 308 alin. 1 C.pen., art. 295 C.pen., art. 9 alin. 1 lit. a, b şi c din Legea nr. 241/2005 şi art. 29 alin. 1 din Legea nr. 656/2002 în favoarea D.N.A.- ST ....

Dosarul ... nr. ... a fost înregistrat la Parchetul de pe lângă Curtea de Apel ... ca urmare a sesizării Oficiului Naţional de Prevenire şi Combatere a Spălării Banilor privind comiterea infracţiunii de evaziune fiscală, prev. de art. 9 al. 1, lit. b dinLg. 241/2005, iar prin ordonanţa din data de ... s-a dispus reunirea la acest dosar penal a dosarului penal nr. ... în care se efectuau cercetări sub aspectul comiterii infracţiunilor prev. de art. 297 C.pen., rap. la art. 308 alin. 1 C.pen., art. 295 C.pen., art. 9 alin. 1 lit. a şi c din Legea nr. 241/2005 şi art. 29 alin. 1 din Legea nr. 656/2002.

Dosarul ...nr. ... a fost înregistrat la Parchetul de pe lângă Curtea de Apel ... ca urmare a declinării de către DIICOT - Biroul Teritorial ... a dosarului penal nr. ... având ca obiect plângerea penală formulată de către SC C2 SRL ... împotriva numiţilor R2, R1 şi R4 pentru comiterea infracţiunilor de iniţiere sau constituire a unui grup infracţional organizat şi/sau aderarea sau sprijinirea sub orice formă a acestui grup, abuz în serviciu, delapidare, evaziune fiscală, spălare de bani.

În plângerea penală s-a arătat faptul că în perioada ... numita R2, în calitate de director al Departamentului Juridic din cadrul SC P SA a încheiat mai multe contracte de asistenţă juridică cu Cabinetele de Avocatură R1 şi R4, contracte fictive al căror obiect nu ar fi fost prestat în realitate, iar sumele achitate de societate în baza acestor contracte au fost virate în conturile personale ale numiţilor R1 şi R4, avocaţii respectivi sustrăgându-se astfel, de la plata obligaţiilor fiscale către stat. Conform sesizării, în perioada ... în contul personal al numitului R1 ar fi fost plătită în mod nelegal suma de 7.843.904,18 lei, iar ulterior au fost încheiate contracte cu Cabinetul de Avocat R4, valoarea acestora ajungând în perioada ... la suma de 1.368.500 lei, în aceeaşi modalitate existând bănuiala că nici aceste contracte nu au fost încheiate ori executate în mod legal, fiind o continuare a mecanismului infracţional sesizat.

Prin ordonanţa nr. ... din ... DIICOT - BT ... a dispus clasarea cauzei pentru infracţiunea prev. de art. 367 al. 1 şi 3 din Codul penal şi declinarea cauzei la Parchetul de pe lângă Curtea de Apel ... sub aspectul săvârşirii infracţiunilor prev. de art. 297 din Codul penal, rap. la art. 308 al. 1 din Codul penal, art. 295 din Codul penal, art. 9 al. 1, lit. a şi c din Lg. 241/2005 şi art. 29 al. 1 din Lg. 656/2002, dosarul fiind înregistrat la această ultimă unitate de parchet sub numărul ....

Prin ordonanţa din data de ... a Parchetului de pe lângă Curtea de Apel ..., dosarul penal nr. ... a fost declinat în favoarea DNA - ST ..., având în vedere că SC C2 SRL a sesizat comiterea infracţiunii de abuz în serviciu, prev. de art. 297 din Codul penal prin care s-a cauzat o pagubă mai mare decât echivalentul în lei a 1.000.000 de euro, dosarul fiind înregistrat sub numărul ..., iar prin ordonanţa din data de ... acest dosar penal a fost reunit la dosarul penal nr. ....

La data de ... s-a înregistrat la DNA - ST ... cu nr. ... plângerea formulată de numitul C1 împotriva numitei R2, solicitând cercetarea penală şi trimiterea în judecată a acesteia sub aspectul comiterii infracţiunilor de abuz în serviciu prev. de art. 297 C.pen., şantaj, prev.de art. 207 C.pen., luare de mită, prev.de art. 289 C.pen. şi divulgarea informaţiilor secrete de serviciu sau nepublice, prev. de art. 304 C.pen,

Prin ordonanţa din data de ... în acest dosar penal s-a dispus începerea urmăririi penale in rem sub aspectul comiterii infracţiunilor de abuz în serviciu prev. de art. 297 C.pen., şantaj, prev.de art. 207 C.pen., luare de mită, prev.de art. 289 C.pen. şi divulgarea informaţiilor secrete de serviciu sau nepublice, prev. de art. 304 C.pen.

În fapt, s-a reţinut că numita R2 în calitate de director al Direcţiei Juridice din cadrul S.C. P în perioada ... şi de Preşedinte al Consiliului de Administraţie şi Director General Adjunct în perioada ... şi-a îndeplinit în mod defectuos atribuţiile de serviciu, în sensul că în perioada ... nu a înregistrat şi nu a organizat înregistrarea şi evidenţierea dosarelor aflate pe rolul instanţelor din ţară şi în care S.C. P. S.A. avea calitatea de asigurător, societatea acumulând penalităţi de întârziere la plată de peste 100.000.000 lei.

Totodată, deşi nu avea atribuţii de serviciu privind repartizarea pe avocaţi a dosarelor penale, a organizat repartizarea cauzelor pe 10 localităţi din ţară către avocatul R1, activitate pentru care acesta a încasat sume cuprinse între 700.000 şi 1.000.000 euro pe an, onorariile acordate fiind mult mai mari decât ale celorlalţi avocaţi, iar numita R2 ar fi a beneficiat de foloase patrimoniale din partea avocatului R1 în urma contractelor de asistenţă juridică încheiate cu acesta.

S-a mai reţinut că numita R2 a impus în mod abuziv Consiliului de Administraţie mărirea salariului şi a indemnizaţiei de participare la şedinţe şi a solicitat în mod abuziv acţionarilor cumpărarea unui autoturism, iar în anul ... i-ar fi comunicat numitului C1 că urmează să fie arestat ca urmare a trimiterii sale în judecată şi faptul că ar avea informaţii de la SRI că este urmărit penal pentru săvârşirea infracţiunii de dare de mită.

Totodată R2 l-ar fi ameninţat pe numitul P3 cu scopul de a interveni la C1 pentru a nu modifica actul constitutiv al S.C. P S.A şi a nu fi îndepărtată din funcţia de Preşedinte al Consiliului de Administraţie şi Director General Adjunct.

Prin ordonanţa din data de ... dosarul penal nr. ... a fost reunit la dosarul penal nr. ....

La data de ... s-a înregistrat la DNA - ST ... cu nr.... plângerea formulată de SC C2 SRL, reprezentată de administratorul AD, împotriva numiţilor R1 – avocat, R4 - avocat. R2 - director general adjunct al SC P SA, R3 - director economic al SC P SA şi P2 — director economic adjunct al SC P SA, solicitând cercetarea penală şi trimiterea în judecată a acestora sub aspectul comiterii infracţiunilor de constituire a unui grup infracţional organizat, prev. De art. 367 al. 1 din Codul penal, instigare la abuz în serviciu prev. de art. 47 din Codul penal, rap. la art. 297 C.pen., cu aplic. art. 132 din Lg. 78/2000, instigare la delapidare, prev. de art. 47 din Codul penal, rap. la art. 295 al. 1 din Codul penal, evaziune fiscală, prev. de art. 9 al. 1, lit. b şi c din Lg. 241/2005, spălare de bani, prev. de art. 29 al. 1, lit. c din Lg. 656/2002, abuz în serviciu, prev. de art. 297 din Codul penal, delapidare, prev. de art. 295 al. 1 din Codul penal.

În esenţă, persoana vătămată a sesizat faptul că în perioada ... au fost încheiate mai multe contracte de asistenţă juridică fictive între SC P SA, reprezentată de R2, R3, P2 şi Cabinetul de Avocatură "R1", valoarea totală a acestora fiind de 7.843.904,18 lei. Această sumă a fost avizată la plată de către directorii economici ai SC P SA în condiţiile în care nu au fost emise facturi fiscale şi a fost plătită în contul personal al avocatului şi nu în contul cabinetului de avocatură, cu scopul de a eluda plata taxelor datorate bugetului general consolidat al statului.

Prin ordonanţa din data de ... dosarul penal nr. ... a fost reunit la dosarul penal nr. ....

Pe parcursul anchetei, numitul C1 a formulat 2 completări la plângerile iniţiale, astfel:

La data de ... a fost înregistrată o completare la plângere împotriva numiţilor R2. R5. R3 si R1. cu privire la comiterea infracţiunilor de abuz în serviciu, prev. de art. 297 al. 1 din

Codul penal, delapidare, prev. de art. 295 din Codul penal, complicitate la evaziune fiscală şi a infracţiunii prev. de art. 272 al. 1, lit. b din Lg. 31/1990.

În esenţă, s-a arătat faptul că numita R2, deşi nu avea atribuţii de serviciu privind repartizarea pe avocaţi a dosarelor penale, a organizat repartizarea cauzelor pe 10 localităţi din ţară către avocatul R1, iar toate onorariile achitate acestuia au fost plătite în contul personal al avocatului şi nu în contul cabinetului de avocatură şi după ce aceasta a fost numită în funcţia de Preşedinte al Consiliului de Administraţie, repartizarea dosarelor a fost făcută de numitul R3.

Totodată, numita R2 a dat ordin echipei Antifraudă care funcţiona sub conducerea numitului R5 să dispună supravegherea numitei R6 - şefa filialei ..., folosind maşina de serviciu şi a dispus înfiinţarea unei a doua sucursale a societăţii în mun. ..., cu intenţia de a rupe şi diviza din segmentul de piaţă pe care îl controla filiala condusă de R6. In următoarele 4 luni sucursala a fost desfiinţată, ocazie cu care s-a înregistrat la SC P SA o pagubă de aproximativ 280.000 lei.

S-a mai arătat că în anul ... în urma unor controale efectuate de către Autoritatea de Supraveghere Financiară (ASF) la SC P SA au fost identificate mai multe nereguli cu privire la constituirea dosarelor de daună şi a rezervelor de daună pentru evenimentele asigurate, context în care numita R2 a solicitat numitului R5 reconstituirea unor dosare de daună şi nu a adus la cunoştinţa Consiliului de Administraţie neregulile constatate de ASF decât în anul ...

La data de ... a fost înregistrată o a doua completare la plângere împotriva numiţilor R2 şi R5 pentm comiterea infracţiunii de abuz în serviciu, prev. de art. 297 al. 1 din Codul penal si a infracţiunii prev. de art. 272 al. 1, lit. b din Lg. 31/1990,

In esenţă, s-a arătat faptul că în exercitarea atribuţiilor ce îi reveneau, în perioada ... numita R2 a acţionat pentru ascunderea situaţiei reale economico - financiare a SC P SA în scopul destabilizării societăţii şi prejudicierea acţionamlui principal C1 şi pentm obţinerea cât mai multor beneficii materiale.

Astfel, în cursul anului ... a dispus Departamentului Daune şi Departamentului Contabil să plătească voluntar şi cu titlu de daune suma de 120.000 euro numitului R7 din mun. ..., care prin fraudă şi cu concursul inspectorilor de la Departamentul Daune a încheiat un dosar de daună pentru accidentarea maşinii proprietate personală marca ... de către un autoturism marca ... asigurată la SC P SA, plata efectuându-se, cu toate că la IPJ ... era în lucru un dosar de cercetare penală referitor la acest incident.

Cu toate că avea cunoştinţă încă din luna ... de faptul că exista o subrezervare de 107 milioane de lei, R2, de conivenţă cu fostul Director General, R8 şi şeful Departamentului Economic R3 au suspus spre aprobarea Consiliului de Administraţie acordarea de bonusuri şi prime pentru anul ...

În cursul anului ... R2 şi Directorul General R8 ar fi raportat în mod mincinos către Autoritatea de Supraveghere Financiară implementarea unui nou sistem IT, această sarcină fiind trasată în urma unui control al ASF.

R2 ar fi prezentat în mod ireal Consiliului ASF faptul că, contractul de reasigurare încheiat cu X nu era viabil, aspecte care au condus la rezilierea acestuia de către Autoritatea de Supraveghere Financiară. Referitor la sesizarea numitului C1 cu privire la faptul că în anul ... în urma unor controale efectuate de către Autoritatea de Supraveghere Financiară (ASF) la SC P SA au fost identificate mai multe nereguli cu privire la constituirea dosarelor de daună şi a rezervelor de daună pentru evenimentele asigurate, context în care numita R2 nu a adus la cunoştinţa Consiliului de Administraţie neregulile constatate de ASF decât în anul ..., aceste fapte ar putea întruni elementele constitutive ale infracţiunii de prezentarea, cu rea-credinţă, acţionarilor/asociaţilor o situaţie financiară inexactă sau cu date inexacte asupra condiţiilor economice sau juridice ale societăţii, în vederea ascunderii situaţiei ei reale, faptă. prev. de art. 271 lit. b din Lg. 31/1990.

În ceea ce priveşte această din urmă infracţiune, precum şi celelalte infracţiuni sesizate, respectiv evaziune fiscală, prev. de art. 9 alin. 1 lit. a, b şi c din Lg. 241/2005, complicitate la evaziune fiscală, prev. de art. 48 din Codul penal rap. la art. 9 alin. 1 lit. a, b şi c din Lg. 241/2005, delapidare, prev. de art.295 din Codul penal, instigare la delapidare, prev. de art. 47 din Codul penal, rap. la art. 295 alin. 1 din Codul penal, şantaj prev. de art. 207 din Codul penal, divulgarea informaţiilor secrete de serviciu sau nepublice, prev. de art. 304 din Codul penal, spălarea banilor, prev. de art. 29 alin. 1, lit. a din Legea nr. 656/2002 şi a infracţiunii prev. de art. 272 al. 1, lit. b din Legea nr. 31/1990 se constată că aceste cauze nu intră în competenţa de soluţionare a Direcţiei Naţionale Anticorupţie sub niciunul din criteriile prev. de art. 13 din O.U.G. nr. 43/2002, iar infracţiunile sesizate şi calitatea persoanelor împotriva cărora au fost formulate plângeri penale determină aplicabilitatea dispoziţiilor art. 38 din Codul de procedură penală, respectiv competenţa materială de judecată în fond a cauzei aparţine Curţii de Apel Alba Iulia....

Având în vedere faptul că în perioada ... procurorului de caz i-au fost repartizate un număr de 31 dosare penale, majoritatea cauze vechi, complexe sau infirmări şi redeschideri ale cercetărilor penale, luând în considerare volumul de muncă, complexitatea cauzei, numărul cauzelor penale şi obiectul acestora, reunite sub un singur număr penal, volumul înscrisurilor ataşate la dosarul penal de studiat, dosarul penal a fost soluţionat în anul ...

Prin ordonanţa nr. ... din ..., având în vedere probatoriul administrat în cauză, în temeiul art. 46 din C.pr.pen. s-a dispus disjungerea şi decimarea competenţei de soluţionare a cauzei privind infracţiunile de delapidare prev. de art. 295 din Codul penal, instigare la delapidare prev. de art. 47 din Codul penal rap. la art. 295 al. 1 din Codul penal, şantaj prev. de art. 207 din Codul penal, divulgarea informaţiilor secrete de serviciu sau nepublice prev. de art. 304 din Codul penal, prezentarea, cu rea-credinţă, acţionarilor/asociaţilor o situaţie financiară inexactă sau cu date inexacte asupra condiţiilor economice sau juridice ale societăţii, în vederea ascunderii situaţiei ei reale prev. de art. 271 lit. b din Lg. 31/1990 şi a infracţiunii prev. de art. 272 al.1 lit. b din Lg. 31/1990, în favoarea Parchetului de pe lângă Judecătoria ... şi disjungerea cauzei pentru infracţiunile de evaziune fiscală prev. de art. 9 alin. 1 lit. a, b şi c din Lg. 241/2005, complicitate la evaziune fiscală prev. de art. 48 din Codul penal rap. la art. 9 alin. 1 lit. a, b şi c din Legea nr. 241/2005 şi spălarea banilor prev. de art. 29 alin. 1 lit. a din Legea nr. 656/2002, şi reînregistrarea cauzei la Parchetul de pe lângă Curtea de Apel ... sub un nou număr penal în vederea continuării cercetărilor penale.

Ca urmare a acestei soluţii s-a dispus înregistrarea dosarului penal nr.... LA Parchetul de pe lângă Curtea de Apel ... şi având în vedere complexitatea cauzei şi necesitatea unei constatări financiar contabile pentru a se lămuri faptele comise, pentru a se stabili persoanele responsabile pentru organizarea, ţinerea şi organizarea evidenţei contabile, precum şi stabilirea prejudiciului cauzat statului, s-a dispus efectuarea unei constatări financiar contabile.

Prin ordonanţa ... din ... s-a dispus efectuarea unei constatări financiar - contabile de către specialiştii din cadrul Parchetului de pe lângă Curtea de Apel ..., care urmează să răspundă următoarelor întrebări:

1. Care au fost obligaţiile Cabinetului de Avocat R1 şi ale Cabinetului de Avocat R4 - cu privire la înregistrarea veniturilor, depunerea declaraţiilor la organele fiscale şi plata obligaţiilor fiscale ?
2. Dacă în perioada ... Cabinetul de avocat R1 şi Cabinetul de Avocat R4 - din municipiul ... s-au sustras de la plata obligaţiilor fiscale prin omisiunea evidenţierii în actele contabile a veniturilor realizate şi evidenţierea în actele contabile a unor cheltuieli care nu au la bază operaţiuni reale, cauzându-se bugetului consolidat al statului un prejudiciu reprezentând impozit pe venit, TVA şi CASS ?
3. Dacă Cabinetul de avocat R1 a dobândit, deţinut şi folosit bunuri cunoscând că acestea provin din săvârşirea de infracţiuni, respectiv din evaziune fiscală, care a fost circuitul bunurilor şi destinaţia finală ?
4. Care este prejudiciul cauzat bugetului consolidat al statului ( urmează a se calcula şi majorările, penalităţile şi dobânzile de întârziere ) ?

La dispoziţia specialiştilor a fost pus întregul dosar penal.

Constatarea nu a fost efectuată, deoarece la data de ... inspectorului antifraudă căruia i-a fost repartizată lucrarea i-a încetat detaşarea la unitatea noastră, iar inspectorul antifraudă care a primit dosarul penal în vederea efectuării constatării financiar contabile a avut de soluţionat o constatare dispusă de procuror la data de ... şi soluţionată doar la data de ....

Urmează ca inspectorul antifraudă desemnat în cauză să efectueze constatarea financiar - contabilă în perioada următoare, deşi i-au fost repartizate şi efectuarea altor constatări, iar în prezent unitatea noastră are detaşaţi doar doi inspectori antifraudă.

Ulterior prin ordonanţa Procurorului General al Parchetului de pe lângă Curtea de Apel ... nr. ... din ... s-a dispus infirmarea ordonanţei nr. ... din ... şi pe cale de consecinţă reunirea cauzelor sub dosar unic nr. ..., dar această ordonanţă de infirmare nu i-a fost comunicată şi nici nu i-a fost rerepartizat dosarul penal nr. ....

La data de ... i-a fost repartizat dosarul penal nr. ... înregistrat ca urmare a trimiterii cauzei de către Parchetul de pe lângă Judecătoria ..., cauză declinată prin ordonanţa nr. ... din ..., în vederea reunirii la dosarul penal nr. ....

În finalul punctului său de vedere procurorul de caz consideră că în cauză având în vedere natura şi obiectul cauzei, complexitatea cauzei, inclusiv prin luarea în considerare a numărului de participanţi şi a dificultăţilor de administrare a probelor, faza procesuală în care se află cauza şi durata fazelor procesuale anterioare, intervenţia unor modificări legislative aplicabile cauzei, durata procedurii judiciare din prezentul dosar penal este rezonabilă, iar în cauză efectuarea constatării financiar contabile este imperios necesară pentru desfăşurarea anchetei penale şi soluţionarea cauzei.

Examinând prezenta contestație din perspectiva prevederilor art. 4885  și art. 4886  C.pr.pen. judecătorul de drepturi și libertăți din cadrul Curții de Apel ... constată că aceasta este nefondată pentru motivele care se vor arăta mai jos.

Lucrările și materialul din dosarul cauzei au fost prezentate corect și complet în cuprinsul contestației și al punctului de vedere formulat de către procurorul de caz, astfel că acestea nu vor mai fi reluate, urmând să fie analizată durata procedurilor.

Analiza caracterului rezonabil al duratei procedurilor judiciare din cauză se impune a se realiza prin luarea în considerare a elementelor menționate la art. 4885 alin. 2 C.pr.pen..

Cu privire la natura și obiectul cauzei se poate observa că acestea implică dificultăți din punct de vedere a duratei procedurii judiciare din două perspective. În primul rând se poate observa că infracţiunile **de evaziune fiscală, prev. de art. 9 alin. 1 lit. a, b şi c din Lg. 241/2005, complicitate la evaziune fiscală, prev. de art. 48 din Codul penal, rap. la art. 9 alin. 1 lit. a, b şi c din Lg. 241/2005, delapidare, prev. de art. 295 din Codul penal, instigare la delapidare, prev. de art. 47 din Codul penal, rap. la art. 295 al. 1 din Codul penal, şantaj, prev. de art. 207 din Codul penal, divulgarea informaţiilor secrete de serviciu sau nepublice, prev. de art. 304 din Codul penal, spălarea banilor, prev. de art. 29 alin. 1 lit. a din Legea nr. 656/2002, prezentarea, cu rea-credinţă, acţionarilor/asociaţilor o situaţie financiară inexactă sau cu date inexacte asupra condiţiilor economice sau juridice ale societăţii, în vederea ascunderii situaţiei ei reale, faptă. prev. de art. 271 lit. b din Lg. 31/1990 şi a infracţiunii prev. de art. 272 al. 1, lit. b din Lg. 31/1990** sunt infracțiuni care solicită, de principiu, o muncă laborioasă de investigare. Pe de altă parte, se poate observa că obiectul cauzei s-a definitivat în timp, ca urmare a mai multor plângeri penale și completări de plângeri penale care au generat soluții parțiale, disjungeri, reuniri și declinări succesive ale cauzei de la o unitate de parchet la alta, aspecte ce imprimă cauzei o natură complicată.

Totuși, este de observat că prezenta contestație vizează perioada ulterioarăordonanţei ... din ... a Direcţiei Naţionale Anticorupţie - Serviciul Teritorial ..., când dosarul a fost înregistrat la Parchetul de pe lângă Curtea de Apel ....

Evaluând complexitatea cauzei din punct de vedere al numărului de participanți și a dificultății de administrare a probelor, judecătorul de drepturi și libertăți observă că numărul participanților nu este unul foarte mare, însă sunt reclamate activități pretins infracționale care se întind pe perioade îndelungate de timp și care s-au petrecut în legătură cu activitățile unei societăți comerciale de asigurări. Administrarea probelor vizează stabilirea unor stări de fapt complexe constând în verificarea unor operațiuni financiar-bancare, verificarea fictivității unor contracte de asistență juridică, verificarea activităților unor persoane din conducerea companiei, a activității consiliului de administrație dar și verificarea altor aspecte faptice de o amploare semnificativă.

Se poate concluziona că activitatea de administrare a probelor este una complexă și de durată. O dificultate concretă și evidentă constă în împrejurarea că la data de ... inspectorului antifraudă căruia i-a fost repartizată lucrarea i-a încetat detaşarea la unitatea de parchet, iar inspectorul antifraudă care a primit dosarul penal în vederea efectuării constatării financiar contabile a avut de soluţionat o altă constatare dispusă de procuror la data de ... şi soluţionată doar la data de .... Din acest punct de vedere este evident că astfel de cauze care implică efectuarea de lucrări de constatare financiar contabilă sau de expertiză contabilă, a căror efectuare este independentă de organul de urmărire penală, se recomandă a fi dispuse cât mai grabnic. Evident, și în speță, dacă s-ar fi dispus lucrarea de constatare încă din ... șansele de a se efectua până în prezent erau mult mai mari.

Opțiunea procurorului de caz de a disjunge cauza și a dispune o declinare parțială, precum și soluția procurorului general de a infirma respectiva ordonanță nu pot fi analizate de către judecătorul de drepturi și libertăți decât din perspectiva efectului de prelungire a duratei procedurilor în cauză, efect care este evident.

Cauza nu prezintă elemente de extraneitate.

Cauza se află în faza de urmărire penală, și, de la momentul repartizării inițiale la procurorul de caz – aceasta fiind perioada contestată – și până în prezent a trecut aproximativ 1 an și jumătate.

După înregistrarea cauzei la Parchetul de pe lângă Curtea de Apel ..., în ..., nu s-au produs tergiversări datorate comportamentului contestatorilor sau a celorlalți participanți în cauză.

Nu s-au evidențiat modificări legislative care să determine tergiversarea cauzei sau alte elemente de natură să influențeze durata procedurii.

Judecătorul de drepturi și libertăți din cadrul Curții de Apel ... concluzionează că nu a trecut o durată rezonabilă în care trebuia terminată urmărirea penală, însă cauza se află într-un stadiu incipient, avansând nejustificat de puțin de la înregistrarea sa la Parchetul de pe lângă Curtea de Apel ....

Din acest punct de vedere este absolut evident că se impune o accelerare a procedurii.

Pe de altă parte însă, este inoportună admiterea contestației la acest moment și stabilirea unui termen în care procurorul să rezolve cauza, câtă vreme stadiul cauzei de la acest moment implică efectuarea unei constatări financiar contabile care nu poate fi controlată pe deplin de către procuror din punct de vedere al termenului de realizare. Efectuarea constatării este absolut necesară ținând cont de obiectul cauzei care, printre altele, constă și în fapte de evaziune fiscală, care este o infracțiune de rezultat, și care poate fi urmărită penal doar pe baza unui prejudiciu determinat. Desigur că, după efectuarea acestei constatări, când ritmul de desfășurare a procedurilor va depinde de ritmicitatea actelor de urmărire penală efectuate de procuror, durata procedurilor va putea fi reanalizată din acest punct de vedere.

Față de aspectele reținute, în baza art. 4886 C.pr.pen. se va dispune respingerea contestației ca nefondată.

***Pentru aceste motive,***

***În numele legii:***

***D I S P U N E:***

Respinge ca nefondată contestaţia formulata de contestatorii C1 și SC C2 SRL privind durata procesului penal în dosarul penal nr. ... al Parchetului de pe lângă Curtea de Apel ....

În temeiul 275 alin. 2) C.pr.pen. obligă contestatorii să plătească statului suma de 100 lei cu titlu de cheltuieli judiciare, câte 50 lei fiecare.

Definitivă.

Pronunţată în şedinţa camerei de consiliu din data de .........

***Judecător de drepturi şi libertăţi, Grefier,***

***1005 1***

***Concediu odihnă***

***potrivit art. 406 alin. 4 C.pr.pen.***

***semnează***

***Grefier şef 4***

.........