CANDIDAT COD: **1005 HOTARAREA NR. 25**

COD ECLI.........................

ROMANIA

**CURTEA DE APEL …**

**SECŢIA …**

## Dosar nr…

## ÎNCHEIERE ..........

Şedinţa publică de la ............

Completul compus din:

PREŞEDINTE 1

Judecător 1005

Grefier 2

Ministerul Public- Parchetul de pe lângă Înalta Curte de Casaţie şi Justiţie - Direcţia de Investigare a Infracţiunilor de Criminalitate Organizată şi Terorism-Serviciul Teritorial ... a fost reprezentat de domnul procuror 3

Pe rol se află soluţionarea cererii formulate de inculpatul X arestat la domiciliu pentru încuviințare a părăsirii imobilului.

La apelul nominal făcut în cauză, în şedinţă publică, se prezintă inculpatul X aflat în stare de arest la domiciliu, asistat de apărătorii aleşi, doamna avocat AV1 şi domnul avocat AV2.

Procedura de citare este îndeplinită.

S-a făcut referatul cauzei de către grefierul de şedinţă, după care:

Doamna avocat AV1 depune la dosarul cauzei programarea la dentist a inculpatului X în original.

*Nemaifiind alte cereri de formulat instanţa pune în discuţie cererea inculpatului X de încuviințare a părăsirii imobilului.*

**Doamna avocat AV1, apărătorul ales al inculpatului X,** solicită admiterea cererii apreciind că există temeiuri suficiente pentru încuviinţarea cererii de părăsire a domiciliului.

Consideră că părăsirile de domiciliu sunt temeinic justificate, iar perioada de timp necesară deplasării de la domiciliu este una limitată, respectiv pentru a se deplasa în 4 şi 5 decembrie ... în Municipiul ... în vederea efectuării tratamentelor stomatologice necesare de urgenţă şi în ... la ..., la Centrul de Prevenire, Evaluare şi Consiliere din cadrul planului individualizat de tratament stabilit anterior.

Faţă de aceste motive solicită admiterea cererii.

**Reprezentantul Ministerului Public** apreciază că cererea ar trebui restrânsă la un interval rezonabil, considerând că distanţa de 17 km se poate parcurge într-un interval restrâns care să includă şi întoarcerea şi intervenţia.

Solicită ca instanţa să constate că dreptul la asistenţă medicală este permis şi se poate invoca drept motiv pentru modificarea arestului la domiciliu, însă apreciază că durata de timp solicitată este prea întinsă şi nu este necesar timpul de 4 ore pentru a se deplasa de la ...la ....

Cu privire la Centrul de Prevenire, Evaluare şi Consiliere, arată că este în municipiul ... şi presupune un interval de timp mai mare pentru a se deplasa şi consideră că poate fi luat în considerare pentru dus-întors un interval de timp de o oră şi jumătate pentru a asigura venirea, desfăşurarea ședinței şi plecarea de la Centru.

**Domnul avocat AV2, apărătorul ales al inculpatului X**, solicită a se avea în vedere şi durata tratamentului, nu doar durata deplasării, iar scopul inculpatului este de a se deplasa pentru efectuarea unor tratamente medicale care pot avea o anumită durată şi din acest motiv inculpatul a solicitat un interval orar mai mare.

**Inculpatul X, având ultimul cuvânt,** arată că achiesează la concluziile apărătorilor aleşi.

**CURTEA DE APEL**

Având în vedere dispoziţiile art. 391 Cod de procedură penală va stabili termen de pronunţare la data de ....

Pentru aceste motive,  
în numele legii

**DISPUNE:**

Stabileşte termen de pronunţare la data de .......

Pronunţată în şedinţa publică din ...........

***Preşedinte, Judecător,***

***1 1005***

***Grefier,***

***2***