**ROMÂNIA**

**CURTEA DE APEL ... Cod ECLI ECLI:RO:…**

**-Secţia …………………….**

**Dosar nr. .../a1 HOT.18**

**Operator de date cu caracter personal**

**ÎNCHEIEREA PENALĂ NR. …**

**Şedinţa publică din …**

**PREŞEDINTE: 1004**

**JUDECĂTOR: ...**

**Grefier: ...**

Parchetul de pe lângă Curtea de Apel ... a fost reprezentat de procuror …..

Pe rol se află judecarea formulată de petenta **SC S SRL, prin A**, de anulare a amenzii judiciare aplicate prin încheiere de şedinţă din …., pronunţate de Curtea de Apel ... în dosarul nr. ....

Se constată că cererea a fost dezbătută în şedinţa publică din …, când părţile prezente au pus concluzii, consemnate în încheierea din acea dată – care face parte integrantă din prezenta – şi când s-a amânat pronunţarea hotărârii pentru azi, …

**CURTEA DE APEL**

**Deliberând asupra cererii de faţă, pe baza actelor şi lucrărilor de la dosar, constată următoarele:**

*Prin încheierea de şedinţă din…*, pronunţată de Curtea de Apel ... în dosarul nr. ..., s-a dispus, printre altele, în baza dispoziţiilor art. 283 alin. (4) lit. g) din Codul de procedură penală aplicarea unei amenzi judiciare în cuantum de 500 lei administratorul părţii civile apelante **SC S SRL, A,** care nu s-a conformat măsurilor dispuse de instanţă de a respecta solemnitatea şedinţei de judecată.

În motivarea soluţiei dispuse s-a reţinut că, în timpul în care inculpatul **I** a avut ultimul cuvânt, administratorul părţii civile apelante **SC S SRL**, **A** l-a întrerupt, deşi i s-a atras de trei ori atenţia să nu-l întrerupă pe acesta şi să păstreze solemnitatea şedinţei de judecată.

Prin cererea înregistrată pe rolul Curţii de Apel ... la data de ……….**, A, în calitate de reprezentant al SC S SRL,** a solicitat să se anuleze amenda judiciară aplicată, deoarece nu a jignit pe nimeni, nu a tulburat şedinţa şi avea dreptul de a vorbi în interesul SC S SRL.

A mai susţinut petentul că atunci când s-a dat cuvântulîn dezbateri a avut un comportament decent, respectând instanţa şi vorbind frumos, chiar dacă a arătat cu mâna spre inculpat care, deşi a avut 6 dosare penale, a fost achitat, soluţie în urma căreia a fost înlăturată şi obligaţia acestuia de la plata despăgubirilor.

**Analizând actele şi lucrările dosarului prin raportare la motivele invocate, Curtea reţine următoarele:**

Curtea apreciază că, în mod întemeiat, instanța de apel a reținut incidența articolului 283 alineatul (4) litera g) din Codul de procedură penală în condițiile în care **A**, în calitate de reprezentant al SC S SRL, nu s-a conformat dispozițiilor instanței de judecată în sensul respectării ordinii şi solemnității şedinţei de judecată.

Astfel, din înregistrarea ședinței de judecată rezultă că, în mod repetat, președintele completului i-a pus în vedere petentului **A** să respecte ordinea şi solemnitatea şedinţei de judecată pe parcursul ultimului cuvânt al inculpatului **I** în cauza nr. ... aflată pe rolul Curţii de Apel ... (stadiu procesual în care nici organul judiciar şi nicio vreo altă parte sau participant la judecată nu poate întrerupe cuvântul inculpatului). Ca urmare a neconformării repetate a petentului **A** regulilor de solemnitate a şedinţei de judecate instituite de președintele completului în mod întemeiat s-a considerat că fapta petentului constituie o abatere judiciară sancționată cu amenda administrativă.

Curtea reţine că sancțiunea amenzii administrative de 500 de lei este proporțională cu gravitatea redusă a abaterii disciplinare comise, fiind individualizată în minimul special prevăzut de lege.

Pentru aceste considerente, Curtea va respinge ca nefondată cererea formulată de SC S SRL (cu sediul în ...) privind anularea amenzii administrative de 500 de lei aplicate de Curtea de Apel ... prin încheierea din dosar nr. ... din şedinţa publică din …

**PENTRU ACESTE MOTIVE**

**ÎN NUMELE LEGII**

**D E C I D E**

Respinge ca nefondată cererea formulată de SC S SRL (cu sediul în ...) privind anularea amenzii administrative de 500 de lei aplicate de Curtea de Apel ... prin încheierea din dosar nr. ... din şedinţa publică din …

DEFINITIVĂ.

Pronunţată în şedinţa publică de azi, …

**PREŞEDINTE, JUDECĂTOR**

**1004 ...**

**Grefier,**

**...**

Red. 1004/…