CANDIDAT COD: **1005 HOTARAREA NR. 27**

COD ECLI.........................

ROMANIA

**CURTEA DE APEL …**

**SECŢIA …**

## Dosar nr…

## ÎNCHEIERE .......

Şedinţa publică de la ..........

Completul compus din:

PREŞEDINTE 1005

Judecător 1

Grefier 4

Ministerul Public - Parchetul de pe lângă Curtea de Apel ... a fost reprezentat de domnul procuror 3

Pe rol se află soluţionarea apelului declarat de către partea responsabilă civilmente - Z împotriva sentinţei penale nr. ... pronunţată la data de ... de către Judecătoria ... în dosarul penal nr. ....

La apelul nominal făcut în şedinţa publică se prezintă:

- inculpatul intimat I;

- domnul avocat AV2, în substituirea apărătorului desemnat din oficiu pentru partea civilă intimată PC, domnul avocat AV3, şi apărătorul ales, domnul avocat AV4;

Au lipsit: partea civilă intimată PC, Serviciul de Ambulanță Judeţean ..., Spitalul Clinic de Pediatrie ..., Spitalul Clinic Judeţean de Urgenţă ....

Procedura de citare este legal îndeplinită.

S-a făcut referatul cauzei de către grefier care învederează că la dosarul cauzei partea responsabilă civilmente - Z a depus motive de apel.

Instanţa constată că pentru partea responsabilă civilmente apelante- Z nu se prezintă nimeni. Totodată constată că este ora 09.32 şi citațiile pentru această cauză au fost emise pentru ora 09:00.

*Instanţa solicită părţilor să precizeze dacă au cereri de formulat.*

**Domnul avocat AV4, apărătorul ales al părţii civile intimate PC,** depune la dosarul cauzei împuternicire avocaţială.

Avocat AV2, în substituirea domnului avocat AV3 solicită încetarea mandatului în calitate de apărător desemnat din oficiu pentru partea civilă intimată PC faţă de prezentarea apărătorului ales, avocat AV4.

Instanţa, conform dispoziţiilor art. 91 alin.4 C.pr.pen ia act de încetarea mandatului avocatului domnului avocat AV3 privind asistenţa juridică obligatorie a părţii civile intimate PC, faţă de prezentarea apărătorului ales, avocat AV4 şi va face aplicarea Protocolului încheiat de Ministerul Justiţiei cu UNBR.

În raport de dispoziţiile art.372 alin.1 C.pr.pen., preşedintele completului de judecată procedează la verificarea identității inculpatului intimat I.

La interpelarea instanţei inculpatul intimat I arată că menţine declaraţiile date în cauză şi nu doreşte să dea alte declaraţii în faţa instanţei de apel.

*Nefiind alte cereri de formulat, excepţii de invocat şi chestiuni prealabile de soluționat, instanța dă cuvântul părților asupra* *apelului declarat de partea responsabilă civilmente - Z împotriva sentinţei penale nr. ... pronunţată la data de ... de către Judecătoria ... în dosarul penal nr. ....*

**Domnul avocat AV4, apărătorul ales al părţii civile intimate PC,** depune la dosarul cauzei concluzii scrise.

Solicită respingerea apelului declarat de partea responsabilă civilmente - Z, menţinerea ca temeinică şi legală a sentinţei penale atacate în ceea ce priveşte latura civilă, respectiv menţinerea cuantumului daunelor materiale si morale acordate părţii civile şi obligarea părţii responsabile civilmente SC Z SA, sa plătească despăgubirile, respectiv cuantumul daunelor materiale si morale acordate părţii civile. Cu cheltuieli de judecată pe cale separată.

Apreciază că critica părţii responsabile civilmente SC Z SA, în ceea ce priveşte greșita reţinere a culpei exclusive a inculpatului este nefondată, având în vedere faptul că instanţa de fond a aplicat în mod corect dispoziţiile legale şi în mod just a reţinut culpa exclusivă a inculpatului în producerea accidentului.

Precizează că în raportul de expertiză tehnică efectuat în cauză de expertul judiciar s-a arătat care au fost dispoziţiile legale care au fost încălcate şi s-a stabilit că inculpatul a fost cel care putea să evite accidentul şi partea civilă, care în mod corect, s-a deplasat pe acostament.

Arată că, în mod contrar celor susținute de către partea responsabilă civilmente, conform celor reţinute de expertul judiciar prin expertiză si suplimentul la expertiză privind acostamentul, în mod judicios s-a retinut de către instanţa de fond că acostamentul este impropriu deplasării cu bicicleta, deci nu era propice/avantajos deplasării. Susţine că partea civilă având 14 ani împliniți nu putea circula cu bicicleta pe trotuar, fiind obligată să circule pe carosabil.

Apreciază că vina în producerea accidentului o are, în mod exclusiv, inculpatul.

Cu privire la critica sentinţei apelate, în ceea ce priveşte cuantumul daunelor morale acordate ca fiind excesive, apreciază că este nefondată, daunele morale fiind rezonabile şi în acord cu dispoziţiile legale, cu practica judiciară şi cu doctrina în materie.

Apreciază că daunele morale s-au acordat în mod just, prin raportare la vătămările suferite, la numărul de zile de îngrijiri medicale necesare pentru vindecare, la traumele fizice cu repercusiuni ireversibile şi la consecinţele psihice generate de trauma suferită.

Susţine că concluziile raportului de expertiză medico-legală depuse la dosarul cauzei arată că partea civilă a avut nevoie de 140-160 de zile de îngrijiri medicale, iar din certificatul-medico-legal s-a reţinut un prejudiciu estetic permanent şi grav.

Învederează că aceste suferințe s-au coroborat cu frustrările şi neputințele părţii civile în plan social şi educațional, iar instanţa în mod corect a reţinut acestea la momentul cuantificării daunelor morale.

Învederează că la acest moment braţul drept al părţii civile este nevindecat, continuă un tratament, iar durerile au fost intensificate şi distribuite pe alte zone ale corpului şi nici până în prezent cicatricile nu sunt vindecate.

Susţine că şocul psihic generat de accidentul suferit şi de faptul că nu mai poate utiliza braţul drept s-a manifestat prin stări de neliniște, anxietate şi depresie. Arată că partea civilă este îndurerată, tristă si frustrată, avea şi are coșmaruri din cauza durerilor şi a stării psihice deprimate, iar părinţii au fost cei care au contribuit la liniștirea acesteia.

Menţionează că în toată perioada cât a suferit intervențiile chirurgicale partea civilă a fost nevoită să lipsească de la şcoală, să fie izolată pentru ca leziunile şi rănile să nu se infecteze.

Apreciază că instanţa de fond, în mod corect a cuantificat daunele şi sub aspectul tinereţii părţii civile care a fost într-o situaţie deosebită.

Susţine că pentru pregătirea profesională parte civilă are nevoie de mâini, pentru că urmează cursuri de cosmeticiană. Precizează că degetul arătător al acesteia este nefuncțional datorită extirpării nervului.

**Reprezentantul Ministerului Public** solicită respingerea apelului, menţinerea sentinţei penale ca legală şi temeinică atât cu privire la latura penală, cât şi cu privire la latura civilă.

Cu privire la latura penală arată că inculpatul a uzat de procedura simplificată, vinovăția acestuia a fost stabilită în mod exclusiv prin raportul de expertiză şi prin suplimentul la raportul de expertiză, iar cu privire la partea civilă s-a stabilit că aceasta nu a încălcat nicio regulă de circulaţie.

Cu privire la latura civilă apreciază că despăgubirile civile au fost corect acordate, s-a ţinut cont de vârsta fragedă a victimei, de traumele fizice şi psihice suferite în urma accidentului, de urmele permanente rămase pe corpul acesteia, precum şi de posibilităţile limitate ale acesteia de dezvoltare personală şi profesională.

**Domnul avocat AV4, apărătorul ales al părţii civile intimate PC, în completare,** apreciază că sentinţa penală s-a dat în acord cu jurisprudența locală şi naţională. Învederează că la dosarul de fond a depus hotărâri prin care se poate constata că daunele morale şi materiale sunt rezonabile şi în acord cu practica instanțelor.

**Inculpatul I, având ultimul cuvânt**, arată că lasă la aprecierea instanţei şi învederează că are nevoie de permisul de conducere pentru a munci.

**CURTEA DE APEL**

Având în vedere dispoziţiile art. 391 Cod de procedură penală va stabili termen de pronunţare la data de 16 septembrie 2020.

Pentru aceste motive,  
în numele legii

**DISPUNE:**

Stabilește termen de pronunţare la data de ....

Pronunţată în şedinţa publică din ............

***Preşedinte, Judecător,***

***1005 1***

***Grefier,***

***4***